recursal/SuperWikiNEXT-32B huggingface dataset:
အတွင်းတီးပြေးကြိုး

ခွဲခွဲခြားခြား
--------------

ခွဲခွဲ ခြားခြား လားလား မုန်းထား။ ။
ကျွန်မမှာ မိန်းမသား။ ။
တူ မပျော်ဘူး။ စိတ်ထဲ-မှန်စွဲ။ ကျွန်မကို မုန်းရလေနဲ့။ ။
ဝမ်းကွဲ။ ဝမ်းနဲ။ နဲလေ အောင်။ ။
ထွေထွေ၊ ပြားပြား။ ဆန်းဆန်း၊ ထူးထူး။ ဘယ်ခင်းမှ ရှိပါဘူး။ ။
စာနာပါဦး ထိပ်ထား။ တွယ်တာပါ ကောင်းရှင့်ဘုရား။ သည်သာလေ ပြေကြောင်း လျှောက်ထား။ ဝမ်းမှာသာ ဆူလို့သား။ ။
မိန်းမူး၊ မိန်းမူး မူးမူးမှိုင်။ ။
တွေးတောရင်း။ လုံးလုံးနှင်း။ တွေးတောရင်း။ လုံးလုံးနှင်း။ မိမိမယ်သာပူဆွေးလွမ်း။ ။
ညှိုးငယ်လေ ညှိုးငယ်လေ ညှိုးငယ်လေနွမ်းလျ။ သန်းပြောင်းတွေမှိုင်ခါ။ ။
တမ်းယောင်ပူလောင်ဆာ။ ထိပ်တင်မကြင်နာ။ ဖြေလဲ၊ ပြေဘဲ၊ ဝမ်းကွဲ ပျောင်းပြ။ လွမ်းကြောင်း ရုံးပေါင်းထား။ ။
ကြံကာသာထွေပြား။ စကားတောင်နယ်ပုံ ချည့်ချည့်လေ။ ဆိုယောင်လေမြည်တမ်း။ မချမ်းစိတ်မှာပူ-ချည့်ချည့်။ ထိပ်ခေါင်တင်လေတည့်မှ။ ထိပ်ခေါင်တင်။ ။
ဝိုးဝိုးဝါးဝါး မှားမှား ယွင်းယွင်း။ အိုကံဆိုးလှခြင်း။ ။
တော်တည့် တော်ပါမည်လို့သာ။ အကုန်လုံးလုံးနှင်း။ ထိပ်တင်ကြင်ပါမည်လို့သာ။ ယုံမိမိမှား။ ။
မှားချေပြီ။ ပွားတောင်း များတောင်း ကြူးတောင်း ကဲတောင်း။ ဆင့်ကာ ထပ်ပြန်လောင်း။ ။ 
အောက်မေ့ကြံကာမှိုင်လို့သာ။ ဖြေမပျော်နိုင်ဘူး။ ။
ဖျော်ဖြေပါ။ မယ်သာ သည်းထဲ။ ဆူလို့လို့။ လားလား ဖြေနိုင်ဘဲ။ ။
မြဲမြဲစွဲ မိမိ။ သည်းထဲ ဝမ်းထဲ မှာသာခွေကာ။ \*ထိပ်တင် မကြင်နာ။ သွေလွဲ-ပြေဘဲ။ ဝမ်းကွဲ ပျောင်းပြ။ လွင်းကြောင်းရုံးပေါင်းထား။ ။
ကြံကာသာထွေပြား။ စကားတောင်နှယ်ပုံ-ချည့်ချည့်လေ။ ဆိုယောင်လေ မြည်တမ်း။ မချမ်းစိတ်မှာ ပူချည့်ချည့်။ ငါမင်းကိုသာ။ အာဏာထွေပြား။ တေဇာဘုန်းအား။ ဝံ့မည်လားလို့။ စိတ်ထားစွဲတော်မူလေတည့်၊ စိတ်ထားစွဲတော်မူ။

* အချို့ (တမ်းယောင်ပူလောင်ဆာ။ ထိပ်တင်မကြင်နာ) ဟု၊ အထက်ပိုဒ်ကဲ့သို့ပင် နှစ်ပိုဒ်ထည့်၍ ဆိုကြသည်။ မူ၌ကား "ထိပ်တင်မကြင်နာ" တစ်ပိုဒ်သာ ရှိသည်။

ကျေးဇူးတင်ပါသည်
---------------

ပြုစုထိန်းသိမ်းပေးထားသော ဂီတဝိသောဓနီ face book group အား ကျေးဇူးအထူးတင်ပါသည်။
အရှင်ဉာဏတိလောက
--------------

ဂီတဆရာဘဝမှ ဗုဒ္ဓဘာသာဝင်အဖြစ်သို့ ကူးပြောင်းခဲ့သော ဂျာမန် ဘုန်းတော်ကြီးတစ်ပါး ဖြစ်သည်။

၁၉၀၃-ခုတွင် မြန်မာနိုင်ငံသို့ ထူးခြားသော ဂျာမန်လူမျိုးတစ်ဦး ရောက်ရှိလာသည်၊ သူသည် အသက် ၂၅-နှစ် အရွယ်ခန့်ရှိသော လူငယ်တစ်ဦးဖြစ်သည်။

သူရောက်လာသည်မှာ နိုင်ငံရေးအတွက်လဲ မဟုတ်၊ စီးပွားရေးအတွက်လဲ မဟုတ်၊ ပညာရေးအတွက်လဲ မဟုတ်၊ အုပ်ချုပ်ရေးအတွက်လဲ မဟုတ်၊ ခရစ်ယာန်သာသနာပြုရေးအတွက်လဲ မဟုတ်၊ ဗုဒ္ဓဘာသာရဟန်းအဖြစ် ခံယူရန်အတွက် ထူးထူးခြားခြား ရောက်ရှိလာခြင်း ဖြစ်ပေသည်။

သူသည် ရှေးဦးစွာ သာမဏေအဖြစ် ခံယူသည်၊ ထို့နောက် တနှစ်အကြာတွင် ရဟန်းအဖြစ် ခံယူသည်၊ သူ၏ ဘွဲ့အမည်မှာ အရှင်ဉာဏတိလောက-ဖြစ်သည်၊ ဂျာမန်လူမျိုးများထဲမှ ပထမဦးဆုံး ဗုဒ္ဓဘာသာရဟန်းအဖြစ် စွန့်စားခံယူသူပင်တည်း၊ ထိုစဉ်က သူ၏ ပစ္စည်းလေးပါး ဒါယကာမှာ မင်းကြီးကတော် ဒေါ်မြမေပင် ဖြစ်ပေသည်။

အရှင်ဉာဏတိလောက၏ လူအမည်မှာ အန်ထွန်ဝေါ်လတာဖလော်ရု(စ်)ဂူးအက် ( Anton Walter Florus Gueth ) ဖြစ်သည်။ သူ့ကို ၁၈၇၈-ခုတွင် ဂျာမဏီနိုင်ငံ ဝိစ်ဘန်ဒင်မြို့၌ ဖွားမြင်သည်၊ သူ၏ဖခင်သည် ထိုမြို့ရှိ အထက်တန်းကျောင်းမှ ကျောင်းအုပ်ကြီး ဖြစ်လေသည်။

အန်ထွန်ဂူးအက်သည် အရွယ်ရောက်သောအခါ ရှေးဦးစွာ အထက်တန်းကျောင်း၌ ပညာဆည်းပူးသည်၊ ထို့နောက် ဂီတပညာကို ဝါသနာပါသဖြင့် လေ့လာဆည်းပူးသည်၊ သူသည် ဂီတပညာကို ဖရင့်ဖတ်မြို့ ဂီတသိပ္ပံမှ ပါမောက္ခ အိုင်ဝမ်နော်-ထံတွင်လည်း ဆည်းပူးသည်၊ ပဲရစ်မြို့ ဂီတသိပ္ပံမှ နာမည်ကျော် ဂီတပညာရှင် ချားလ်(စ်)မာရီ ဝိဒေါ်-ထံတွင်လည်း ဆည်းပူးသည်၊ သူသည် တေးသီချင်းဖွဲ့ဆိုခြင်း အတတ်ပညာနှင့် တယောထိုးအတတ်ပညာတို့ကို အထူးကျွမ်းကျင်တတ်မြောက်ခဲ့သည်။

အန်ထွန်ဂူးအက်-သည် ပညာစုံသောအခါ တယောဆရာ ဂီတပညာရှင်အဖြစ် အသက်မွေးဝမ်းကျောင်းပြု၍ နေထိုင်ရာ အထူးကျော်ကြားအောင်မြင်ခဲ့သည်။

သူသည် ဂီတပညာကို လေ့လာဆည်းပူးစဉ်ကပင် ဒဿနိကဗေဒပညာကို စိတ်ပါဝင်စားခဲသည်၊ထိုပကြောင့် အားလပ်ချိန်များတွင် ဒဿနိကဗေဒဆိုင်ရာ စာအုပ်စာတမ်းများကို ဖတ်ရှုလေ့လာခဲ့သည်၊ တယောဆရာ ဖြစ်လာသောအချိန်တွင်ကား ဒဿနိကဗေဒဆိုင်ရာ စာအုပ်များကို ပိုမိုဖတ်ရှုလေ့လာခဲ့သည်၊ ဤတွင် သူသည် ဗုဒ္ဓတရားတော်များကို ဖတ်ရှုမိကာ စတင်စိတ်ဝင်စားလာခဲ့သည်။

တနေ့သ၌ သူသည် ဗုဒ္ဓတရားတော်ကို စိတ်ဝင်စားရာမှ လေ့လာလိုက်စားလိုသောစိတ် ဖြစ်ပေါ်လာသည်၊ သို့ဖြင့် သူသည် သီဟိုဠ်နိုင်ငံ ( သီရိလင်္ကာ ) သို့ တကိုယ်တည်း ထွက်လာခဲ့သည်၊ ထိုနိုင်ငံ၌ ဗုဒ္ဓတရားတော်ကို၎င်း၊ ပါဠိနှင့်သက္ကတဘာသာတို့ကို၎င်း ကျနစွာ လေ့လာဆည်းပူးသည်၊ ထို့နောက် ဗုဒ္ဓဘာသာဝင်အဖြစ် ခံယူလိုက်လေသည်။

အန်ထွန်ဂူးအက်သည် ဗုဒ္ဓဘာသာဝင်အဖြစ်ကို ခံယူပြီးနောက် လောကီချမ်းသာ ကြီးပွားတိုးတက်မှု အဝ၀ကို စွန့်လွှတ်လိုက်သည်၊ မြန်မာနိုင်ငံသို့ လာရောက်၍ ရဟန်းပြု နေထိုင်လေသည်။

သူသည် မြန်မာနိုင်ငံ၌ သီတင်းသုံးနေထိုင်စဉ် ပါဠိဘာသာနှင့် ဗုဒ္ဓစာပေတို့ကို ထပ်မံလေ့လာ ဆည်းပူးသည်၊ ထိုစဉ်က သူသည် နှဲကြိုးဆရာတော်နှင့် အလွန်ခင်မင်ရင်းနှီးခဲ့သည်၊ နှဲကြိုးဆရာတော်ကား ဓမ္မကထိကအများ လက်စွဲပြုရသော ဝဋ္ဋဘေဒနီကျမ်းကို ရေးသားခဲ့သူ ဖြစ်ပေသည်။

စာကိုး
------

1. ↑  Redirecting[*လင့်ခ်သေ*]
**ဖေသွန်** (ရှေးဟောင်းဂရိ: Φαεθων ၊ မြန်မာ: ထိန်လင်း) သည် နေနတ်ဘုရား ဟီးလယပ်နှင့် မြစ်စောင့်နတ်သမီး ကလင်မနီတို့မှ မွေးသောသားဟု ဂရိဒဏ္ဍာရီ၌ လာသည်။

ဒဏ္ဍာရီ
-------

နေရထားမောင်းသော ဟီးလယပ် (Helius) မှာ ကလင်မနီ (Clymene) နှင့် မေတ္တာမျှကာ ဖေသွန် ဟူသော သားတယောက် ရသည်။ ဟီးလယပ် အိုလံပတ်တောင်ခြေသို့ ပြန်သွားရာ ကလင်မနီက အီသီယိုပီးယားမှမင်းသား မီရော့ (Merops) နှင့် လက်ထပ်လိုက်သည်။ 

ဖေသွန် အရွယ်ရောက်သော် မီရော့မှာ သူ၏ဖခင်ရင်း မဟုတ်ကြောင်း ဟီးလယပ်သာ ဖခင်ရင်းဖြစ်ကြောင်း ကလင်မနီက ထုတ်ပြောသည်။ ဖခင်အတွက် ဂုဏ်ယူသော ဖေသွန်က သူငယ်ချင်းများကို ပြောပြသည်။ သူငယ်ချင်းများက မယုံသဖြင့် မိခင်အား ပူဆာရာ ဟီးလယပ်ရှိရာ နန်းတော်သို့ ဖေသွန်အား ကလင်မနီက လမ်းညွှန်လိုက်သည်။ ထိုနေရာသို့ ဖေသွန် သွားသည်။ 

မိခင်နှင့် ရုပ်ဆင်သော ဖေသွန်ကို ဟီးလယပ်က မြင်မြင်ချင်းပင် သိသည်။ ဖေသွန်က သူငယ်ချင်းများအား ဟီးလယပ်ကို ဖခင်ရင်းဖြစ်ကြောင်း သက်သေပြလိုသည်ဟု တောင်းဆိုသည်။ ဟီးလယပ်ကလည်း ပထမဆုံးတွေ့ချိန်ဖြစ်၍ သားဖြစ်သူဆန္ဒကို လိုက်လျောသည်။ ဖေသွန်က ဟီးလယပ်မောင်းနေကျဖြစ်သော နတ်ရထားကို မောင်းလိုကြောင်း ဆိုလာသည်။ ဟီးလယပ်မှာ လိုက်လျောမိခြင်းကို နောင်တရတော့သည်။ နတ်မြင်းတို့မှာ အလွန်ရိုင်းပြီး ဟီးလယပ်သာ နိုင်နင်းသည်။ သို့ဖြစ်ရာ အခြားတခုပြောင်းရန် ဖေသွန်ကို အကြံပေးသည်။ သို့သော် ဖေသွန်က နတ်ရထားမောင်းရန်သာ ပူဆာရာ အကောင်းဆုံးကို မျှော်လင့်၍ ခွင့်ပြုလိုက်သည်။

နောက်တနေ့ နံနက်ခင်းတွင် နေရထားကို ဖေသွန် ဝင့်ဝင့်ကြွားကြွား မောင်းသွားသည်။ သို့သော် ထိုကာလမှာ မကြာလိုက်။ မြင်းတို့သည် ဟီးလယပ်မဟုတ်ကြောင်း သိလာသည်နှင့် သွားလိုရာသို့ ဦးတည်ကြတော့သည်။ ဖေသွန်မှာ ရထားမှမကျရန်သာ အားထုတ်နေရ၏။ နတ်ရထားသည် ညကောင်းကင်ကိုပါ ဝင်ရောက်၍ တိုးမိသမျှကို လောင်မြိုက်သွားစေသည်။ ထိုအမာရွတ်ကိုပင် နဂါးငွေ့တန်းဟု ခေါ်ကြပြီး ညအခါ တွေ့နိုင်သေးသည်။

ထိုနတ်ရထား၏ ကသောင်းကလန်ဖြစ်သည့်သတင်း အိုလံပတ်တောင်သို့ ရောက်လာ၏။ နတ်တို့၏ ပထမမိခင် ဂိုင်အာက ဇုအား ဖြေရှင်းရန် တောင်းဆိုသည်။ ရွေးစရာမရှိတော့၍ ဇုက မိုးကြိုးပစ်ရသည်။ မိုးကြိုးမှန်ကာ အရစ်ဒနော့မြစ် (Eridanos) သို့ နတ်ရထားနှင့်အတူ ဖေသွန် ကျသွားသည်။ ပန်းပဲဆရာ မီးနတ်ဘုရား ဟစ်ဖစ်စတပ်က ရထားသစ် ပြန်လုပ်ပေးသည်။ နေမင်း၏သမီးတော်များ (Heliades) မှာ မောင်အတွက် ဝမ်းနည်းကာ အရစ်ဒနော့မြစ်ဘေး၌ နှစ်များစွာ ငိုကြသည်။ နတ်များက သနားသဖြင့် ၎င်းတို့ကို ကျူပင်များအဖြစ် ပြောင်းပေးလိုက်သည်။
ခွံစပ်တစ်စေ့သီးအမျိုးမျိုး
ရုက္ခဗေဒတွင်**ခွံစပ်တစ်စေ့သီး**ဆိုသည်မှာ ရိုးရိုးအသီးခြောက်အမျိုးအစားတစ်ခု ဖြစ်သည်။ အသီးခြောက်သည် မအင်္ဂါတစ်ခုလာ( မအင်္ဂါတစ်ခုတည်းမှ ဖြစ်တည်လာ) ပြီး မအက်ကွဲသီး ( မှည့်သည့်အချိန်တွင် အခွံမကွဲ)  လည်း ဖြစ်ကာ အသီးခွံသည် အစေ့ခွံပါးနှင့် ပေါင်းစပ်နေသည်မှလွဲ၍ ကျန်သည်မှာ ဒေါက်ယားသီးနှင့် ဆင်တူသည်။

ခွံစပ်တစ်စေ့သီးကို အစေ့အဆံဟု လူသိများကာ ခေါ်ဝေါ်လျက် ရှိကြပြီး ဂျုံ၊ စပါးနှင့် ပြောင်းဖူးတို့ ပါဝင်သည့် မြက် (ပိုအေစီအီး- Poaceae သို့မဟုတ် ဂရာမီနီအီး-Gramineae) မျိုးရင်းတွင် ပါဝင်သော ပုံမှန်အသီးတစ်မျိုး ဖြစ်သည်။.

အစေ့အဆံဟူသော ဝေါဟာရကို များသောအားဖြင့် ကောက်နှံများနှင့် အဓိပ္ပာယ်ဆင်တူသော အနေဖြင့်လည်း သုံးကြပါသေးသည်။ အသီးနံရံ(အသီးခွံ)နှင့် အစေ့တို့သည် တစ်လွှာတည်းအဖြစ် နက်နက်ရှိုင်းရှိုင်းပေါင်းစပ်နေပြီး ခွံစပ်တစ်စေ့သီး သို့မဟုတ် ကောက်နှံ(အစေ့အဆံ)သည် အသီးခြောက်ဖြစ်သည်ဟု ယူဆမည်ဆိုလျှင် အဆိုပါ အပင်ဖွဲ့စည်းတည်ဆောက်ပုံများတွင် "အသီး"နှင့်"အစေ့"ကို တိတိကျကျခွဲခြားပြရန်မှာ စဉ်းစားစရာကိစ္စ ညဖြစ်လာမည်။ အစေ့အဆံတော်တော်များများတွင် အစေ့ခွံများသည် အစေ့ခွံမဖြစ်သေးသောအချိန်တွင် ပွင့်ခံရွက်များ ဖြစ်ကြပေသည်။

အပြင်သို့ ထိုးထွက်နေသော ဝတ်မှုန်အိတ်သုံးအိတ်နှင့် ဂျုံပွင့်ငယ်
ခွံစပ်တစ်စေ့သီး ကန့်လန့်ဖြတ် ဖြတ်ပိုင်းပုံ

ကိုးကား
-------

1. ↑  Caryopsis။ Merriam Webster။  31 August 2014 တွင် ပြန်စစ်ပြီး။
2. ↑  caryopsis။ Encyclopedia Britannica။  31 August 2014 တွင် ပြန်စစ်ပြီး။
**ရေဒီယိုဂျပန် မြန်မာဘာသာ**သည် ဂျပန်နိုင်ငံမှ မြန်မာဘာသာဖြင့် ထုတ်လွှင့်သည့်ရေဒီယို အစီအစဉ် ဖြစ်သည်။ ဂျပန်နိုင်ငံ NHK သတင်းဌာနမှ ထုတ်လွှင့်ခြင်း ဖြစ်သည်။ အသံလွှင့်ခြင်းကို ဂျပန်လူမျိုးနှင့် မြန်မာလူမျိုး ဝန်ထမ်း (၂၀) ဦးခန့်က စီစဉ် ထုတ်လွှင့်ပေးခြင်း ဖြစ်သည်။

ရေဒီယိုဂျပန် မြန်မာဘာသာ အစီအစဉ်ကို နေ့စဉ် ထုတ်လွှင့်ပေးခြင်း ဖြစ်ပြီး ဂျပန်နိုင်ငံ သတင်းနှင့် ကမ္ဘာ့သတင်းများကို ထုတ်လွှင့်ကာ အပတ်စဉ် ဂျပန် စကားပြော သင်ခန်းစာများကို ထုတ်လွှင့်သည်။

အသံထုတ်လွှင့်မှု
----------------

အရှေ့တောင်အာရှ ဒေသသို့ မြန်မာစံတော်ချိန် နံနက် (၆) နာရီ (၁၀) မိနစ်မှ (၆) နာရီခွဲအထိ လှိုင်းတို (၁၃၆၅၀) ကီလိုဟာ့(ဇ်) တွင် ထုတ်လွှင့်သည်။ ညနေ (၅) နာရီမှ (၅) နာရီခွဲအထိနှင့် ည (၉) နာရီမှ (၉) နာရီခွဲအထိ လှိုင်းတို (၁၁၇၄၀) ကီလိုဟာ့(ဇ်) တွင် ထုတ်လွှင့်သည်။

မြန်မာ စံတော်ချိန်နှင့် ဂျပန်စံတော်ချိန် ကွာဟချက်မှာ (၂) နာရီခွဲဖြစ်သည်။ ဂျပန်နိုင်ငံ၏ စံတော်ချိန်သည် မြန်မာနိုင်ငံ စံတော်ချိန်ထက် (၂) နာရီခွဲ စောသည်။ ဂျပန်နိုင်ငံတွင် နံနက် (၈) နာရီ မိနစ် (၄၀) ၌ မြန်မာစံတော်ချိန် (၆) နာရီ (၁၀) မိနစ်ဖြစ်သည်။

အစီအစဉ်များ
-----------

နေ့စဉ်နေ့တိုင်း နောက်ဆုံးရ ဂျပန်နိုင်ငံ သတင်းနှင့် ကမ္ဘာ့ သတင်းများကို ထုတ်လွှင့်သည်။

တနင်္လာနေ့တိုင်း "နည်းပညာ ကဏ္ဍ" ကို ထုတ်လွှင့်သည်။ "နည်းပညာ ကဏ္ဍ" သည် ဂျပန်နိုင်ငံမှ နည်းပညာ အသစ်များကို နားလည်လွယ်ရန် ရှင်းပြသည့် အစီအစဉ် ဖြစ်သည်။ တနင်္လာနေ့တိုင်း "ဂျပန်စကားပြော သင်ခန်းစာ" ကိုလည်း ထုတ်လွှင့်သည်။

"ဂျပန်စကားပြော သင်ခန်းစာ" ကို တစ်ကြိမ်ထုတ်လွှင့်ချိန် (၄) မိနစ် ကြာမြင့်ပြီး ဂျပန် ဘာသာစကား စတင် လေ့လာလိုသူများ အတွက်ဖြစ်ကာ တစ်နှစ်စာ သင်ခန်းစာများ ဖြစ်သည်။

အင်္ဂါနေ့တိုင်း "တံတိုင်းမခြားတဲ့ ကမ္ဘာမြေ" အစီအစဉ်ကို ထုတ်လွှင့်သည်။ "တံတိုင်းမခြားတဲ့ ကမ္ဘာမြေ" အစီအစဉ်မှာ နိုင်ငံရပ်ခြားတွင် ရောက်ရှိနေကြသည့် ဂျပန်လူမျိုးများနှင့် ဂျပန်နိုင်ငံတွင် ရောက်ရှိနေကြသည့် နိုင်ငံခြားသားများ၏ ဘဝ တစိတ်တပိုင်းကို တင်ပြပေးခြင်း ဖြစ်သည်။

ဗုဒ္ဓဟူးနေ့တိုင်း "သံစဉ်ညီ မိုးကုတ်စက်ဝိုင်း" အစီအစဉ်နှင့် "ဂျပန်စကားပြော သင်ခန်းစာ" ကို ထုတ်လွှင့်ပေးသည်။

ကြာသပတေးနေ့တိုင်း "မျက်မှောက်ရေးရာ" နှင့် "ယဉ်ကျေးမှု" အစီအစဉ်များကို ထုတ်လွှင့်သည်။

သောကြာနေ့တိုင်း၌ "မျက်မှောက်ရေးရာ" နှင့် "ယဉ်ကျေးမှု" အစီအစဉ်တို့အပြင် "ဂျပန်စကားပြော သင်ခန်းစာ" ကိုလည်း ထုတ်လွှင့်သည်။

စနေနေ့တိုင်း "တေးဂီတ အစီအစဉ်" ကို ထုတ်လွှင့်သည်။

တနင်္ဂနွေနေ့တိုင်း "သိကောင်းစုံလင် ပြုံးပျော်ရွှင်" အစီအစဉ်ကို ထုတ်လွှင့်သည်။ "သိကောင်းစုံလင် ပြုံးပျော်ရွှင်" အစီအစဉ်မှာ ပရိသတ်များ ကိုယ်တိုင် စကားပြောနိုင်သော အစီအစဉ် ဖြစ်သည်။

အခြားကြည့်ရန်
-------------

ရေဒီယို အသံလွှင့်ဌာနများ စာရင်း၊ မြန်မာနိုင်ငံ
***ဖောရက်စ်ဂမ့်*** (အင်္ဂလိပ်: Forrest Gump) သည် စာရေးဆရာ ဝင်စတန် ဂရွင်းမ် ရေးသားထားသော ၁၉၈၆ ခုနှစ်ထွက် ဝတ္ထုရှည်တစ်ပုဒ် ဖြစ်သည်။ စာအုပ်အမည်မှာ အဓိကဇာတ်ဆောင်၏ နာမည်ပင် ဖြစ်ပြီး၊ ထိုဇာတ်ကောင်မှာ ပုစွန်မွေးမြူရေးလုပ်ငန်းနှင့် စားပွဲတင်တင်းနစ်ခေါ် ပင်ပေါင် တံခွန်စိုက်အားကစားပြိုင်ပွဲများမှ စွန့်စွန့်စားစား ဖြစ်ရပ်များ၊ သူ၏ ကလေးဘဝက ချစ်ခြင်းမေတ္တာကို ပြန်လည်တွေးတောခြင်း၊ အူကြောင်ကြောင် ယောင်တိယောင်ချာအမူအရာများဖြင့် အမေရိကန်သမိုင်းတစ်လျှောက်တွင် ဗီယက်နမ်စစ်ပွဲ မှ ကောလိပ်ဘောလုံးအားကစားတိုင်အောင် ရသစုံလင် ပါဝင်သည့် ဇာတ်လမ်းတစ်ပုဒ်ကို ပြန်လည်ပြောပြသည့် အခြေအနေကို ပုံဖော်ထားသည်။

ဂမ့် ကို လောကကြီးအား ရိုးရှင်းစွာ နှင့် ရိုးသားစွာ ကြည့်မြင်တတ်သူအဖြစ် ပုံဖော်ထား၏။ သူ့အနေဖြင့် ဘဝတွင် မည်သည်ကို လုပ်ဆောင်ရန် အတိအကျမသိသော်ငြား သူ၏ အိုင်ကျူခေါ် ဉာဏ်ရည်ပြကိန်းမှာ နိမ့်ကျကြောင်း သိခဲ့လေသည်။ သို့သော် များပြားလှသော ဘဝအတွေ့အကြုံ ဖြစ်ရပ်မျိုးစုံတို့ကြောင့် ဂမ့်မှာ အသိပညာ ဗဟုသုတများ အလွန်တိုးတက်လာခဲ့ပေ၏။ သူ့ကမူ သူ့အနေဖြင့် *ကိစ္စတွေကို လှပကောင်းမွန်အောင် ကြည့်တတ်ကြောင်း*၊ သို့သော် သူက *အဲ့ဒီအကြောင်းအရာတွေကို ပြောပြရင် ဒါမှမဟုတ် ရေးရရင်ဖြင့် ဂျယ်လီလေးလို ဖြစ်တတ်ကြောင်း* ပြောခဲ့လေသည်။ သူ၏ ရူးလည်းရူး ထူးလည်းထူးသည့် ဉာဏစွမ်းရည်၊ တက်ကြွပြင်းထန်သည့် လုပ်ဆောင်မှုတို့ကြောင့် စွန့်စားခန်းသဖွယ် ကိစ္စအမျိုးမျိုးအဖုံဖုံကို ကြုံစေခဲ့ခြင်းလည်း ဖြစ်၏။

ထိုစာအုပ်ကို လင်းခန့် က မြန်မာဘာသာသို့ ပြန်ဆိုထားပေသည်။

ကိုးကား
-------

1. ↑  Book Details။
2. ↑  The Write Stuff, edited by Giles Hugo and Anne Kellas (2003-01-09)။ Forrest Gump။ The-write-stuff.com.au။ 17 March 2012 တွင် မူရင်းအား မော်ကွန်းတင်ပြီး။  2012-06-18 တွင် ပြန်စစ်ပြီး။
|  |
| --- |
| တစ်စိတ်တစ်ပိုင်း ဖော်ပြချက် |
| ဗုဒ္ဓဘာသာ |
|  |
| သမိုင်း
* ဗုဒ္ဓဝင်
* ဂေါတမဗုဒ္ဓ
* သင်္ဂါယနာများ
 |
| ဓမ္မ
* သစ္စာလေးပါး
* ခန္ဓာငါးပါး

* အနိစ္စ
* ဒုက္ခ
* အနတ္တ

* ပဋိစ္စသမုပ္ပါဒ်
* မဇ္ဈိမပဋိပဒါ
* သုညတ

* ကံ
* သံသရာ
* ၃၁-ဘုံ
 |
| ဗုဒ္ဓဘာသာ ကျမ်းစာများ
* တိပိဋက
* ပိဋကတ် သုံးပုံ
	+ ဝိနည်းပိဋကတ်
	+ သုတ်ပိဋကတ်
	+ အဘိဓမ္မာပိဋကတ်
 |
| ကျင့်စဉ်များ
* ရတနာသုံးပါး
	+ ဗုဒ္ဓ
	+ ဓမ္မ
	+ သံဃာ
* သီတင်းသီလ
	+ ငါးပါးသီလ
	+ ရှစ်ပါးသီလ
	+ ကိုးပါးသီလ
* ပါရမီ
* သမထ
* ဝိပဿနာ
* သတိပဋ္ဌာန်
* ဓုတင်
* ကမ္မဋ္ဌာန်း
* ဒုက္ကရစရိယာ
 |
| နိဗ္ဗာန်
* ပုထုဇဉ်
* ကိုရင်
* ရဟန်း
* သောတာပန်
* သကဒါဂါမ်
* အနာဂါမ်
* ရဟန္တာ
* ဧတဒဂ်
* ဘုရား
 |
| Traditions
* ထေရဝါဒ
* မဟာယာန

* တန္တရ
* တိဘက်ဗုဒ္ဓဘာသာ
 |
| နိုင်ငံအလိုက် ဗုဒ္ဓဘာသာ
* ကမ္ဘောဒီးယား
* ကိုရီးယား
* ဂျပန်
* တရုတ်
* တိဗက်
* ထိုင်း
* ထိုင်ဝမ်
* ဗီယက်နမ်
* ဘူတန်
* မြန်မာ
* မွန်ဂိုးလီးယား
* ရုရှား
* လာအို
* သီရိလင်္ကာ
* အိန္ဒိယ
 |
| * ရှု
* ပြော
* ပြင်
 |

**ဧကကနိပါတ် - ၁၄။ အသမ္ပဒါနဝဂ် -၁၃၅ - စန္ဒာဘဇာတ်။ ။** 
ဩဒါတ ကသိုဏ်းပွား၍ ဗြဟ္မာ့ပြည်လားသည်ဟု ပြောသဖြင့် မယုံကြည်သော တပည့်များအား ဆရာ လာဆုံးမကာ တပည့်ကြီးအား ချီးမွမ်းသော အကြောင်း။

ပစ္စုပ္ပန်ဝတ္ထု
---------------

အနည်းငယ်သိက ကျယ်ဟောပြ
---------------------

နတ်လူတို့ဆရာဖြစ်တော်မူသော မြတ်စွာဘုရားသည် ဝေဠုဝန်ကျောင်း၌ သီတင်းသုံးတော်မူစဉ် သင်္ကဿနဂိုရ်မြို့တံခါးဝယ် ရှင်သာရိပုတ္တရာ ပြဿနာ ဖြေဆိုခြင်းကို အကြောင်းပြု၍ အောက်ပါ အတိတ်ဇာတ်ကို ဆောင်တော်မူသတည်း။

အတိတ်ဝတ္ထု
----------

ဆရာကြွလာ ဆုံးမရာ
----------------

လွန်လေပြီးသောအခါ ဗာရာဏသီပြည်ဝယ် ဗြဟ္မဒတ်မင်း မင်းပြုသည်ရှိသော် ဘုရားအလောင်းသည် ရသေ့ဖြစ်၍ တောကျောင်း၌ စုတေခါနီးတွင် တပည့်တို့ မေးကြရာ "စန္ဒာဘံ သူရိယာဘံ" ဟု ပြောဆို၍ စုတေသောအခါ အာဘဿရဘုံ၌ ဖြစ်လေ၏။ ရသေ့တို့သည် "စန္ဒာဘံ သူရိယာဘံ" ဆိုသောအ နက်အဓိပ္ပါယ်ကို တပည့်ကြီးထံ မေးကြရာ တပည့်ကြီး ပြောသောစကားကို မယုံကြည်ကြကုန်။

ထိုအခါ ဗြဟ္မာကြီးသည် အာဘသရဘုံမှ လာ၍ ကောင်းကင်၌ရပ်လျက် -

"လရောင် ဟူသော ဩဒါတကသိုဏ်း၊ နေရောင်ဟူသော ပီတကသိုဏ်းတို့ကို ဉာဏ်ဖြင့် သက်ဝင်သော ပုဂ္ဂိုလ်သည် ရအပ်သော ဒုတိယဈာန်ဖြင့် အာဘဿရ ဗြဟ္မာ့ပြည်သို့ လားရ၏" –

ဟု ရသေ့တို့ကို သိစေပြီးလျှင် တပည့်ကြီး၏ ကျေးဇူးကို ပြောဆိုချီးကျူးကာ ဗြဟ္မာ့ပြည်သို့ ပြန်လေ၏။

ဇာတ်ပေါင်း
----------

ဤသို့လျှင် မြတ်စွာဘုရားသည် အတိတ်၊ ပစ္စုပ္ပန် နှစ်တန်သော ဝတ္ထုတို့ကို အနုသန္ဓေ ဆက်စပ်တော်မူလျက် -

ရဟန်းတို့ -

ထိုအခါ တပည့်ကြီးသည် - ယခုအခါ သာရိပုတ္တရာ။

ဗြဟ္မာကြီးသည် - ငါဘုရား ဖြစ်လာပြီ -

ဟု ဇာတ်ကို ပေါင်းတော်မူသတည်း။

ဆောင်ပုဒ်
---------

(၁) ကသိုဏ်းဩဝါဒါ၊ ပီတကာ၊ ဉာဏ်မှာ သက်ဝင်သည်။

(၂) ဒု-ဈာန်ကိုရ၊ ဘဿရ၊ လားရဗြဟ္မာ့ပြည်။

စန္ဒာဘဇာတ် ပြီး၏။

* + -

ကိုးကား
-------

1. ↑  မဟာပညာဗလပဌမကျော်ဦးကြီးဖေ။ *ငါးရာငါးဆယ် နိပါတ်တော်စကားပြေ*။
**ခွေးရူးပြန်ရောဂါကာကွယ်ဆေး** (အင်္ဂလိပ်: Rabies vaccine)သည် ခွေးရူးပြန်ရောဂါကို ကာကွယ်ပေးသည့် ကာကွယ်ဆေးတစ်မျိုးဖြစ်သည်။ စိတ်ချရပြီး အကျိုးသက်ရောက်မှုလည်းရှိသော ကာကွယ်ဆေးအမျိုးပေါင်းများစွာရှိသည်။ ခွေးရူးပြန်ရောဂါဖြစ်စေသောဗိုင်းရပ်စ်ပိုးနှင့် မထိတွေ့ခင် သို့မဟုတ် ခွေး၊လင်းနို့ အကိုက်ခံရ၍ ဗိုင်းရပ်စ်ပိုးနှင့်ထိတွေ့ပြီးလျှင် ဤကာကွယ်ဆေးထိုးပေးနိုင်သည်။ အကြိမ်ပေါင်း(၃)ကြိမ်ထိုးပြီးလျှင် ခွေးရူးပြန်ရောဂါကာကွယ်သည့်ခုခံအားကို အချိန်ကြာရှည်စွာရရှိနိုင်သည်။ ဤကာကွယ်ဆေးကို အရေပြား သို့မဟုတ် ကြွက်သားထဲသို့ ထိုးနှံရသည်။ ခွေးရူးပြန်ရောဂါဖြစ်စေသောဗိုင်းရပ်စ်ပိုးနှင့် ထိတွေ့ပြီးပါက ဤကာကွယ်ဆေးနှင့်အတူ ခွေးရူးပြန်ရောဂါကို ခုခံပေးသောပဋိပစ္စည်း (immunoglobulin)ကိုပါ ပေးရသည်။ ခွေးရူးပြန်ရောဂါကူးစက်ခံရနိုင်ခြေရှိသူများသည် ဤကာကွယ်ဆေးကို ကြိုတင်ထိုးနှံထားသင့်သည်။ ဤကာကွယ်ဆေးသည် လူနှင့်အခြားတိရစ္ဆာန်များတွင်ပါ အကျိုးသက်ရောက်မှုရှိသည်။ ခွေးများကို ကာကွယ်ဆေးထိုးပေးခြင်းဖြင့် လူများသို့ခွေးရူးပြန်ရောဂါမကူးစက်အောင် ကာကွယ်နိုင်သည်။

ခွေးရူးပြန်ရောဂါကာကွယ်ဆေးကို အသက်အရွယ်မရွေး လူတိုင်းတွင် စိတ်ချစွာ အသုံးပြုနိုင်သည်။ လူပေါင်း(၃၅-၄၅)ရာခိုင်နှုန်းခန့်၌ ဆေးထိုးသည့်နေရာတွင် နီရဲခြင်းနှင့် နာကျဉ်ခြင်းတို့ ခဏတာဖြစ်တတ်သည်။ (၅-၁၅)ရာခိုင်နှုန်းခန့်တွင် ကိုယ်ပူခြင်း၊ ခေါင်းကိုက်ခြင်းနှင့် ပျို့တက်ခြင်းတို့ ဖြစ်တတ်သည်။ ခွေးရူးပြန်ရောဂါဖြစ်စေသောဗိုင်းရပ်စ်ပိုးနှင့် ထိတွေ့ခဲ့သော လူတိုင်းသည် ဤကာကွယ်ဆေး ထိုးသင့်သည်။ ကာကွယ်ဆေးအများစုတွင် သာမီရိုစယ်(thimerosal)ဟုခေါ်သော ကြာရှည်ခံအောင်ထိန်းသိမ်းသည့်ပစ္စည်း မပါဝင်ပါ။ အာရုံကြောတစ်ရှူးမှ ပြုလုပ်သော ကာကွယ်ဆေးကို အာရှတိုက်နှင့် လက်တင်အမေရိကတိုက်ရှိ တချို့နိုင်ငံများတွင် အသုံးပြုသော်လည်း ၎င်းဆေးမှာ အကျိုးသက်ရောက်မှုနည်း၍ ဘေးထွက်ဆိုးကျိုးများ ပိုများသည်။ ထို့ကြောင့် ၎င်းဆေးများကို ကမ္ဘာ့ကျန်းမာရေးအဖွဲ့မှ အသုံးပြုရန်မသင့်ဟု အကြံပြုထားသည်။

(၁၈၈၅)ခုနှစ်တွင် ပထမဆုံး ခွေးရူးပြန်ရောဂါကာကွယ်ဆေး စတင်ပေါ်ပေါက်ခဲ့ပြီး ၎င်းထက်ပိုကောင်းသော အမျိုးအစားများ (၁၉၀၈)ခုနှစ်တွင် ထပ်မံပေါ်ထွက်လာခဲ့သည်။ ကမ္ဘာပေါ်ရှိလူသန်းပေါင်းများစွာကို ဤကာကွယ်ဆေးထိုးပေးခဲ့ပြီး (၂)သိန်းခွဲကျော်ခန့်လူများ၏အသက်ကို ကယ်တင်နိုင်ခဲ့သည်။  ကမ္ဘာ့ကျန်းမာရေးအဖွဲ့မှ သတ်မှတ်ထားသည့် အခြေခံကျန်းမာရေးစနစ်အတွက် အဓိကလိုအပ်သောဆေးများထဲတွင် တစ်ခုအပါအဝင်ဖြစ်သည်။ (၂၀၁၄)ခုနှစ်တွင် ခွေးရူးပြန်ရောဂါကာကွယ်ဆေး ဆေးပတ်လည်အောင်ထိုးရန် လက်ကားဈေး (၄၄-၇၈)ဒေါ်လာခန့် ကုန်ကျနိုင်သည်။ အမေရိကန်နိုင်ငံတွင် ဆေးပတ်လည်အောင်ထိုးရန် ဒေါ်လာ(၇၅၀)နှင့်အထက် ပေးရသည်။

ကိုးကား
-------

1. 1 2 3 4   "Rabies vaccines: WHO position paper"  (Aug 6, 2010). *Weekly epidemiological record* **32** (85): 309–320.
2. ↑  Nunnally၊ Brian (2014)။ *Vaccine Analysis: Strategies, Principles, and Control*။ Springer။ p. 63။ ISBN 9783662450246။
3. ↑  WHO Model List of EssentialMedicines။ *World Health Organization* (October 2013)။  22 April 2014 တွင် ပြန်စစ်ပြီး။
4. ↑  Vaccine, Rabies။  6 December 2015 တွင် ပြန်စစ်ပြီး။
5. ↑  Perspectives: Intradermal Rabies Preexposure Immunization (June 30, 2015)။  6 December 2015 တွင် ပြန်စစ်ပြီး။
Rapcore သည် hip hop နှင့် punk rock (သို့) hardcore punk များကို ရောနှောထားသည့် အမျိုးအစားဖြစ်သည်။ Beactie Boys တီးဝိုင်း( hardcore punk အုပ်စု) သည် hip hop အမျိုးအစား
များကို စတင်၍ လေ့လာခဲ့သည်။ သူတို့၏ပွဲဦးထွက် Licensed to 3 တွင် rock ကို အခြေခံထားသည့် သံစဉ်များပါရှိသည်။ Biohazard သည် အမျိုးအစား၏ ဖွံ့ဖြိုးတိုးတက်မှုတွင် ပြင်းထန်စွာ လွှမ်းမိုးခဲ့သည်။ Huntington Beach အခြေစိုက် punk တီးဝိုင်း Hed PEသည် hip hop နှင့် reggae များကို punk rock, hardcore punkနှင့် heavy metal များကို ရောနှော၍ ဖျော်ဖြေတင်ဆက်ခဲ့သည်။ သူတို့ကို rapcore ဖျော်ဖြေသူများဖြစ်သည်ဟု ယူဆသော်လည်း သူတို့ရည်ညွန်းခဲ့သည်။ အစောပိုင်းပုံ
သွင်းထားသောတီးဝိုင်းများမှ သုံးခုမှာ 311, Rage Against the Machine နှင့် Every Day Life တို့ဖြစ်သည်။ ဝေဖန်ရေးဆရာ Mark Allan Powell က DC Talk ၏ Jesus Freak ၏ rap rock သီချင်းကို ဝေဖန်သူများက ခရစ်ယာန်ဘာသာစာသားများနှင့် ကျေနပ်စေသည်။ grunge မှ rapcore ၏ ကျော်ကြားမှုဆီသို့ထိုးဖောက်စေခဲ့သည်။ Mainstream တွင် ပထမဆုံးအောင်မြင်ခဲ့သော တီးဝိုင်းများမှ 311, Bloodhunt Gang နှင့် Limp Bizkit တို့ပါဝင်ခဲ့သည်။ rapcore တီးဝိုင်းများကျဆင်းလာခဲ့သော်လည်း တချို့က ပြန်လည်ကျော်ကြားမည်ဟု ယုံကြည်ကြသည်။ ငယ်ရွယ်သော ဂီတဝါသနာရှင်များသည် ဤအမျိုးအစားမှ တီးဝိုင်းအချို့ကို ရှာဖွေနိုင်ခဲ့သည်။
မြန်မာဘာသာဖြင့် သင့်လျော်သော အမည်မရှိသေးသောကြောင့် ဤဆောင်းပါးခေါင်းစဉ်ကို အခြားဘာသာစကား / စာဖြင့် ရေးသားထားခြင်း ဖြစ်သည်။

ဆေးဝါးဆိုင်ရာအချက်အလက်များ
Remdesivir သည် ပဋိဇီဝဆေးဝါးထုတ်လုပ်သည့်ကုမ္ပဏီ Gilead Sciences မှ ထုတ်လုပ်သော ကျယ်ပြန့်သော ဗိုင်းရပ်စ်နှိမ်နင်းရေးဆေး ဖြစ်သည်။ ၂၀၂၀ တွင် Remdesivir ကို COVID-19 အတွက်အထူးကုသမှုတစ်ခုအဖြစ်စမ်းသပ်ခံခဲ့ပြီးပြင်းထန်သောရောဂါဝေဒနာခံစားနေရသူများအတွက်ယူအက်စ်တွင်အရေးပေါ်အသုံးချခွင့်ပြုချက် (EUA) ကိုထုတ်ပေးထားသည်။ ၎င်းသည်ကူးစက်မှုမှပြန်လည်ထူထောင်ရန်လိုအပ်သည့်အချိန်ကိုတိုစေနိုင်သည်။ ကုသမှုကိုသွေးကြောထဲသို့ထိုးသွင်းခြင်းဖြင့်ပေးသည်။ 

ဘေးထွက်ဆိုးကျိုးများမှာအသည်းရောင်ရမ်းခြင်းနှင့်ပျို့အန်ခြင်း၊ သွေးပေါင်ချိန်ကျခြင်းနှင့်ချွေးထွက်ခြင်းတို့နှင့်အတူ ပြုတ်ရည်နှင့်ဆက်စပ်သော တုံ့ပြန်မှုများပါ ဝင်သည်။ ၎င်းသည်ခန္ဓာကိုယ်အတွင်းရှိ GS-441524, ribonucleotide analog သို့ပြောင်းလဲသောဆေးဝါးဖြစ်သည်။

အစောပိုင်းလေ့လာမှုများအရ SNA coronavirus နှင့်အရှေ့အလယ်ပိုင်းအသက်ရှူလမ်းကြောင်းဆိုင်ရာ syndrome ရောဂါနှင့်ဆက်စပ်သော coronavirus အပါအ ၀ င် RNA ဗိုင်းရပ်စ်များစွာကိုဗိုင်းရပ်စ်နှိမ်နင်းခြင်းလုပ်ဆောင်မှုကိုတွေ့ရှိခဲ့ရသော်လည်းမည်သည့်လက္ခဏာအတွက်မျှအတည်ပြုခြင်းမပြုခဲ့ပါ။ Remdesivir ကိုမူလကအီဘိုလာဗိုင်းရပ်စ်ရောဂါနှင့် Marburg ဗိုင်းရပ်စ်ရောဂါကုသရန်တီထွင်ခဲ့သော်လည်း ၎င်းဗိုင်းရပ်စ်ကူးစက်မှုအတွက် ထိရောက်မှုမရှိပါ။

ကိုးကား
-------
**အဗျောက်** (အင်္ဂလိပ်: Abyout, ၁၉၃၂ - ?) သည် ၁၉၄၅-၁၉၇၅ ဝန်းကျင်တွင် ဆယ်စုနှစ်သုံးခုလောက် မြန်မာ့ရိုးရာ လက်ဝှေ့ပွဲများ၌ ပရိသတ် တိုးမပေါက်အောင် ထင်ရှားသော လက်ဝှေ့ကျော် ဖြစ်သည်။ မွန်လူမျိုး လက်ဝှေ့ကျော်ဟောင်း အဘစ်၏ မြေး ဖြစ်သူ အဗျောက်သည် ဇင်းကျိုက်ဘုရားပွဲ လက်ဝှေ့ကြိုးဝိုင်းမှ စတင် ထင်ရှားလာပြီး၊ အသက် ၂၅ နှစ်တွင် ကျိုက်ခေါက်ဘုရားပွဲ၌ ရွှေဟင်္သာ၊ မဲပြာနှင့် ငွေဟင်္သာဟူသော လက်ဝှေ့သမားတို့နှင့် ယှဉ်ပြိုင်ထိုးသတ်ကာ လက်ဝှေ့ပထမတန်းအလံကို ရရှိသည်။ ယင်းမှာ ၁၉၅၅ ဝန်းကျင် ဖြစ်သည်။ တရုတ်ပြည် ပီကင်းမြို့အပါအဝင် မြို့ကြီး ဆယ်မြို့လောက်မှာ ကျားဘညိမ်းနှင့်အတူ ထိုးသတ်ပြရာ ပရိသတ်အထူး အားပေးသည်။ *မိုးကြိုးနှင့် လျှပ်စီး* ဇာတ်ကားတွင် ပီကင်းပြန်ဦးဘိုစိန်နှင့် လက်ဝှေ့ထိုးသတ်ခန်း ပါဝင်ရိုက်ကူးခဲ့သည်။ အသက် ၁၅ နှစ်မှစ လက်ဝှေ့လောကထဲ ဝင်ရောက်ပြီး ၄၅ တွင် လက်ဝှေ့လောကမှ အနားယူသည့် အဗျောက်သည် မြန်မာ့ရိုးရာ လက်ဝှေ့ကြိုးဝိုင်း ဒိုင်လူကြီးအဖြစ် ၆၃ နှစ် (၁၉၉၅)ထိ ဆောင်ရွက်သည်။ သက်တမ်းတလျှောက် ထိုးခဲ့သော လက်ဝှေ့ပွဲ ၅၀၀ ကျော်သည်။

ကိုယ်ရေး
--------

ပေါင်မြို့နယ်၊ ဇင်းကျိုက်ရွာ ဦးခလူး၊ ဒေါ်ပေါ့၏ သားငါးယောက်အနက် အထွေးဆုံး ဖြစ်သည်။ အဘိုးဖြစ်သူသည် မွန်လက်ဝှေ့ကျော်ဟောင်းကြီး အဘစ် ဖြစ်၍ ဝါသနာပါသော အဗျောက်ကို ငယ်စဉ်ကတည်းက လက်ဝှေ့ပညာ သင်ပေးသည်။

အသက် ၁၅ နှစ်မှစ လက်ဝှေ့ကို လေ့လာသည်။ ဇင်းကျိုက်ဘုရားပွဲတွင် လူစသိလာသည်။ အနယ်နယ်က လာသော မြန်မာ့ရိုးရာလက်ဝှေ့သမားများကို တနေ့တည်း လေးငါးပွဲကျအောင် သူတဦးတည်း ဒိုင်ခံ ထိုးသတ်သည်။ ဦးခေါင်း၊ တံတောင်၊ လက်ဖျံရိုက်၊ လက်သီး၊ ဒူးတိုက်၊ ခြေကန် စသဖြင့် ခန္ဓာကိုယ် လက်နက်စုံတိုက်ကွက်များကြောင့် ပရိသတ် တခဲနက် အားပေးသည်။ အသက် ၁၉ တွင် ဒေါ်လှကြည်နှင့် အိမ်ထောင်ကျသည်။ အသက် ၂၅ တွင် ကျိုက်ခေါက်ဘုရားပွဲ၌ လက်ဝှေ့ပထမတန်းအလံကို စတင် ရရှိသည်။ ဆုကြေး ၂၅၀ ကျပ် ရရှိသည်။ ရွှေတကျပ်သား ၃၀၀ ကျပ်ခေတ်ဝယ် ပုံမှန် လက်ဝှေ့တပွဲ နိုင်ပါက၊ ၂၅-၃၀ ကျပ်လောက် ရသည်။ လက်ဝှေ့ကြိုးဝိုင်းပေါ်တွင် အရှောင်အတိမ်း လျင်မြန်၍ ဖျံက အဘ ခေါ်ရသည်။ အသက် ၃၀ လောက်တွင် ကျိုက်ခမီဘုရားပွဲ၌ လက်ဝှေ့ထိုးနေစဉ် ကျားဘညိမ်းက လာကြည့်ပြီး တရုတ်ပြည် ချစ်ကြည်ရေး ရိုးရာလက်ဝှေ့သရုပ်ပြပွဲအတွက် ယှဉ်ပြိုင်ဘက်အဖြစ် ရွေးချယ်သည်။

ပီကင်းအပါအဝင် မြို့ကြီး ဆယ်မြို့တွင် လက်ဝှေ့ သရုပ်ပြ ထိုးသတ်ရန် သွားသော ချစ်ကြည်ရေးအဖွဲ့မှာ ဘောလုံး၊ ခြင်းလုံးအားကစားသမားများအပြင် မြန်မာ့လက်ဝှေ့သမားများ ဖြစ်သည့် ဘိုစိန်၊ မောင်ဒွေး၊ ဖြူကြီး၊ ဖြူလေး၊ ရှုမဝ၊ ဘိုကျော်၊ ကျောင်းသားကြီး၊ စိန်လုံး၊ မောင်လုံး၊ တိုးလုံ၊ ဝမ်းဒေါ်လာ၊ တောသားလေး၊ တိုင်းလုံးကျော်၊ ဥက္ကလာဒေါင်းတို့နှင့်အတူ အဗျောက်လည်း ပါဝင်သည်။

ရွှေဘ၊ သင်းသင်းလဲ့တို့နှင့်အတူ *မိုးကြိုးနှင့် လျှပ်စီး* ရုပ်ရှင်ကားတွင် ပီကင်းပြန်ဦးဘိုစိန်နှင့် လက်ဝှေ့ပွဲ ထိုးသတ်ခန်း၌ ပါဝင်သည်။

ယှဉ်ပြိုင်ထိုးသတ်ဖူးသူများမှာ ဘိုစိန်အပါအဝင်၊ ဒေါင်းစကြာ၊ ရွှေဂွန်းဒေါင်း၊ မောင်ဒွေး(သထုံ)၊ နေဝင်း (ကျိုက္ခမီ)စသူတို့ ဖြစ်သည်။ အဗျောက်၏ လက်နှင့် ဆုပ်ကိုင်ခံရလျှင် ရုန်းထွက်၍ မရနိုင်ဟု လက်ဝှေ့ကျော်ဟောင်းများက ဆိုသည်။

အသက် ၄၅ ဝယ် လက်ဝှေ့လောကမှ အနားယူသည်။ အနားယူပြီးနောက်ပိုင်း ဒိုင်လူကြီး ဆောင်ရွက်သည်။ ကောဇာ သက္ကရာဇ် ၁၃၄၉ ခုနှစ်တွင် ရန်ကုန်၌ကျင်းပသော ၄၇ ကြိမ် မွန်အမျိုးသားနေ့အကြို ရိုးရာလက်ဝှေ့စိန်ခေါ်ပွဲ၌ ကြိုးဝိုင်းဒိုင်လူကြီးအဖြစ် ဆောင်ရွက်ရာ၊ အကောင်းဆုံး ဒိုင်လူကြီးဆု အလံ ရရှိသည်။

ကိုးကား
-------

1. 1 2  အောင်ဇ LL,B (ဇူလိုင် ၁၉၉၅). "ခေါင်းမှာသံခမောက် ချိုပေါက်မှကြောက်မယ်" (in My). *နက္ခတ္တရောင်ခြည်မဂ္ဂဇင်း* **၁၀၈**: ၂၇၃-၂၇၈. ခင်မောင်ဝင်း.
| ပိဋကတ် သုံးပုံ |
| --- |
| ဝိနယပိဋက |
| * ပါရာဇိကဏ်
* ပါစိတ်
* မဟာဝဂ်
* စူဠဝါ
* ပရိဝါ
 |
| သုတ္တန်ပိဋကတ် |
| * ဒီဃနိကာယ်
* မဇ္ဈိမနိကာယ်
* သံယုတ္တနိကာယ်
* အင်္ဂုတ္တရနိကာယ်
* ခုဒ္ဒကနိကာယ်
 |
| အဘိဓမ္မာပိဋကတ် |
| * ဓမ္မသင်္ဂဏီ
* ဝိဘင်း
* ဓာတုကထာ
* ပုဂ္ဂလပညတ်
* ကထာဝတ္ထု
* ယမိုက်
* ပဋ္ဌာန်း
 |
| * ရှု
* ပြော
* ပြင်
 |

(၃)သုတ် ရှိပါသည်။

သောတာပန်ပုဂ္ဂိုလ်သည် သက္ကာယဒိဋ္ဌိ, ဝိစိကိစ္ဆာ, သီလဗ္ဗတပရာမာသ အပါယ်သို့ ရောက်စေနိုင်သော ရာဂ, ဒေါသ, မောဟ-ဟူသော တရားခြောက်မျိုးကို မဖြစ်စေထိုက်တော့ပုံကို ဟောတော်မူသည့်သုတ်။

---

ရာဂ, ဒေါသ, မောဟ, ကောဓ, ဥပနာဟ, မက္ခ, ပဠာသ, ဣဿာ မစ္ဆရိယ-ဟူသော တရား (၉) မျိုးတို့ကို မပယ်မစွန့်ပဲ အရဟတ္တဖိုလ်ကို မျက်မှောက် (မပြုနိုင်) ပြုရန်မဖြစ်ထိုက်။ ယင်းတရား (၉)မျိုးတို့ကို ပယ်စွန့်နိုင်မှသာလျှင် အရဟတ္တဖိုလ်ကို မျက်မှောက်ပြုနိုင်သည်ဟု ကဏှပက္ခ, သုက္ကပက္ခအားဖြင့် ဟောတော်မူသည့်သုတ်။

---

ရာဂ, ဒေါသ, မောဟ, ကောဓ, ဥပနာဟ, မက္ခ, ပဠာသ, ဣဿာ မစ္ဆရိယ, မာန-ဟူသော တရား (၁၀)ပါးတို့ကို မပါယ်မစွန့်နိုင်ပဲ အရဟတ္တဖိုလ်ကို မျက်မှောက် (မပြုနိုင်) ပြုခြင်းငှာမထိုဂ်။ ထိုဆယ်ပါးသောတရားတို့ကို ပယ်စွန့်နိုင်မှသာလျှင် အရဟတ္တဖိုလ်ကို မျက်မှောက်ပြု (နိုင်သည်)ခြင်းငှာ ထိုက်သည်ဟု ကဏှပက္ခ, သုက္ကပက္ခအားဖြင့် ဟောတော်မူသည့်သုတ်။

ကိုးကား
-------

1. ↑  -အံ၊၂၊၃၈၂။ အံ၊မြန်၊၂၊၄၈၂။

-အင်္ဂုတ္တရနိကာယ၊ ဆက္ကနိပါတ၊ ဒုတိယပဏ္ဏာသက၊ ၁၀-သီတိဝဂ္ဂ၊ သတ္တမသုတ်။
2. ↑  -အံ၊၃၊၂၄၉။ အံ၊မြန်၊၃၊၂၄၉။

-အင်္ဂုတ္တရနိကာယ၊ နဝကနိပါတ၊ ဒုတိယပဏ္ဏာသက၊ (၆)၁-ခေမဝဂ္ဂ၊ ဧကာဒသမသုတ်။
3. ↑  -အံ၊၃၊၄၂၆။ အံ၊မြန်၊၃၊၄၁၇-၈။

-အင်္ဂုတ္တရနိကာယ၊ ဒသကနိပါတ၊ ဒုတိယပဏ္ဏာသက၊ (၁၀)၅-ဥပါလိဝဂ္ဂ၊ ဒသမသုတ်။
4. ↑  ပခုက္ကူမြို့ မဟာဝိသုတာရာမတိုက်၊ သာသနဓဇ သိရီပဝရ ဓမ္မာစရိယ၊ B.A (ဝိဇ္ဇာဂုဏ်ထူး-သီရိလင်္ကာ)၊ အဂ္ဂမဟာပဏ္ဍိတ ဘဒ္ဒန္တ ကေလာသမဟာထေရ် **တိပိဋကသူစိကျမ်း** နှင့် နိုင်ငံတော်ပရိယတ္တိသာသနာ့ တက္ကသိုလ် (ရန်ကုန်) ဒုတိယပါမောက္ခချုပ်၊ အဂ္ဂမဟာပဏ္ဍိတ ဘဒ္ဒန္တကုမာရထေရ် **တိပိဋက သုတ္တသူစိ ဝိဘာဝိနီ**
**ပဲခူး-စစ်တောင်းတူးမြောင်း**သည် အင်္ဂလိပ်တို့ မြန်မာပြည်တွင် ပထမဆုံး ဖောက်လုပ်ခဲ့သော တူးမြောင်းဖြစ်သည်။ ပဲခူးမြစ်နှင့် စစ်တောင်းမြစ်ကို ဆက်သွယ်မိစေရန် ဆာအက်ရှ လေအီဒင် (Sir Ashly Eden) အမိန့်အရ ပဲခူး-စစ်တောင်းတူးမြောင်းကို ခရစ်သက္ကရာဇ် ၁၈၇၃-၇၄ ခုနှစ်တွင် စတင်ဖောက်လုပ်ခဲ့သည်။ တူးမြောင်းသည် စစ်တောင်းမြစ်ကွေ့ပေါ်ရှိ မြစ်ကျိုးရွာမှနေ၍ ဝေါ၊ မင်းရွာနှင့် သနပ္ပင်မြို့များကို ဖြတ်သန်းကာ ပဲခူးမြို့တောင်ဘက် ပဲခူးမြစ်ပေါ်ရှိ တာဝရွာနှင့် လာရောက် ဆက်သွယ်ထားခြင်း ဖြစ်သည်။ တူးမြောင်း၏ အလျားသည် (၃၈)မိုင်ရှည်၍ တူးမြောင်း၏ ထိပ်နှစ်ဖက်တွင် အရှည် (၂၄၀)ပေနှင့် အကျယ် ပေ(၃၀)စီ ရှိသော ရေတံခါး တစ်ခုစီ တပ်ဆင်ထားသည်။ ကုန်ကျငွေ စုစုပေါင်းမှာ ၁၉၀၃-၄ခုနှစ်အထိ ၄၄-သိန်းကျပ် ဖြစ်သည်။ တူးမြောင်းကို ခရစ်သက္ကရာဇ် ၁၈၇၈-၈၈ ခုနှစ်တွင် စတင်ဖွင့်လှစ်ခဲ့ပြီး အသုံးပြုခဲ့သည်။ 

စစ်တောင်းမြစ်အတွင်းမှ မျောချလာသော သစ်များကို ဤတူးမြောင်းမှ တစ်ဆင့် ပဲခူးမြစ်အတိုင်း ရန်ကုန်မြို့သို့ ရောက်သည်အထိ ဖောင်ဖွဲ့ယူဆောင်နိုင်ပေသည်။ ပဲခူးမြစ်တစ်ဝိုက်နှင့် စစ်တောင်းမြစ်တစ်ဝိုက်မှ ဆန်စပါးတို့ကိုလည်း ဤတူးမြောင်းမှပင် အလွယ်တကူ သယ်ဆောင်နိုင်ပေသည်။ တူးမြောင်းသည် ရန်ကုန်-မော်လမြိုင် အဝေးပြေးလမ်းမကြီးသစ်ကြီးနှင့် ပဲခူး သန်လျင်လမ်းမကြီးတို့ဘေးမှ ဖြတ်သန်းသွားသည်။

ကိုးကား
-------
မြန်မာဘာသာဖြင့် သင့်လျော်သော အမည်မရှိသေးသောကြောင့် ဤဆောင်းပါးခေါင်းစဉ်ကို အခြားဘာသာစကား / စာဖြင့် ရေးသားထားခြင်း ဖြစ်သည်။

Representation of the Sermon on the Mount
သင်သည် ဆုတောင်းပဋ္ဌာနာ ပြုသောအခါ လျှို့ဝှက်သောသူတို့နည်းတူမပြုနှင့်။ ထိုသူတို့သည် လူများ တို့ရှေ့မှာထင်ရှားစေခြင်းင‍ှာ၊ ပွဲသဘင်လမ်းဆုံလမ်းဝတို့၌ ရပ်လျက်ဆုတောင်းခြင်းင‍ှာအလိုရှိကြ၏။ ငါအမှန်ဆိုသည်ကား၊ ထိုသူတို့သည် မိမိတို့အကျိုးကိုခံရကြ၏။ သင်သည် ဆုတောင်းသောအခါ ဆိတ်ညံရာအခန်းသို့ဝင်၍ တံခါးကိုပိတ်ပြီးမှ၊ မထင်ရှားသောအရပ်၌ ရှိတော်မူသော သင်၏အဘကိုဆုတောင်းလော့။ မထင်ရှားသောအရာကို မြင်တော်မူသော သင်၏အဘသည် အကျိုးကို ထင်ရှားစွာပေးတော်မူလတ္တံ့။ သင်တို့သည် ဆုတောင်းသောအခါ သာသနာပလူနည်းတူ အချည်းနှီးသောစကားဖြင့် အထပ်ထပ် မမြွက်ကြနှင့်။ ထိုသူတို့သည် များစွာသောစကားအားဖြင့် မိမိတို့အလို ပြည့်စုံမည်ဟု ထင်မှတ်ကြ၏။ ထိုသူတို့နည်းတူမပြုကြနှင့်။ အကြောင်းမူကား၊ သင်တို့ အလိုရှိသမျှတို့ကို သင်တို့မတောင်းမှီ သင်တို့ အဘသိတော်မူ၏။ 

ထိုကြောင့် သင်တို့ဆုတောင်းရမည်မှာ

ကောင်းကင်ဘုံ၌ရှိတော်မူသော အကျွန်ုပ်တို့အဘကိုယ်တော်၏ နာမတော်အား ရိုသေလေးမြတ်ခြင်း ရှိပါစေသော။ 
နိုင်ငံတော်တည်ထောင်ပါစေသော။ အလိုတော်သည် ကောင်းကင်ဘုံ၌ ပြည့်စုံသကဲ့သို့ မြေကြီးပေါ်မှာ ပြည့်စုံပါစေသော။ 
အသက်မွေးလောက်သောအစာကို အကျွန်ုပ်တို့အား ယနေ့ပေးသနားတော်မူပါ။ 
သူတပါးသည် အကျွန်ုပ်တို့ကို ပြစ်မှားသောအပြစ်များကို အကျွန်ုပ်တို့သည် လွှတ်သကဲ့သို့ အကျွန်ုပ် တို့၏အပြစ်များကို လွှတ်တော်မူပါ။ 
အပြစ်သွေးဆောင်ရာသို့ မလိုက်မပါစေဘဲ၊ မကောင်းသောအမှုအရာမှလည်း ကယ်နှုတ်တော်မူပါ။
အစိုးပိုင်သောအခွင့်နှင့် ဘုန်းတန်ခိုးအာနုဘော်သည် ကမ္ဘာအဆက်ဆက်ကိုယ်တော်၌ရှိပါ၏။ အာမင်  

ဟုဆုတောင်းကြလော့။

သင်တို့သည် သူတပါးတို့၏ အပြစ်ကိုလွှတ်လျှင်၊ ကောင်းကင်ဘုံ၌ရှိတော်မူသောသင်တို့အဘသည် သင်တို့၏အပြစ်ကို လွှတ်တော်မူမည်။ သင်တို့သည် သူတပါးတို့၏အပြစ်ကိုမလွှတ်လျှင်၊ သင်တို့အဘသည် သင်တို့၏အပြစ်ကို လွှတ်တော် မမူ။
မဲဆန္ဒပေးခြင်း

  

နိုင်ငံ အရေးအခင်းများကို ဆုံးဖြတ်ရာ၌လည်းကောင်း၊ 
ခေါင်းဆောင်များနှင့် အစိုးရအဖွဲ့များကို ရွေးချယ်ရာ၌ 
လည်းကောင်း ပြည်သူလူထုသည် မဲဆန္ဒပေးသည့်နည်းကို 
အသုံးပြုလေ့ရှိကြသည်။

ဆိုရှယ်လစ်နိုင်ငံဖြစ်သော ဆိုဗီယက်ရုရှနိုင်ငံ၌ အသက် ၁၈ 
နှစ် ပြည့်သော တိုင်းသူ ပြည်သားများသည် မိမိတို့ နှစ်ခြိုက်
သော ပုဂ္ဂိုလ်များကို ပြည်သူ့လွှတ်တော် အမတ်များနှင့် လူမျိုးစု 
လွှတ်တော် အမတ်များ အဖြစ်သို့ မဲဆန္ဒဖြင့်ရွေးကောက် 
တင်မြှောက်ကြသည်။ ဗြိတိန်၊ အမေရိကန်၊ ပြင်သစ် စသော 
ပါလီမန် ဒီမိုကရေစီ နိုင်ငံများရှိ ပြည်သူပြည်သားများသည်လည်း 
မဲဆန္ဒဖြင့်ပါလီမန်အမတ်များကို ရွေးချယ်ကြရသည်။ 

  

ပါလီမန် အမတ်များအား မဲဆန္ဒပေး၍ ရွေးကောက် 
တင်မြှောက်သော စံနစ်မှာ ဗြိတိသျှတို့ စတင် ကျင့်သုံးသော 
စံနစ်ဖြစ်သည်။ အကျဉ်းအားဖြင့်ဖော်ပြရသော် ရှေးဦးကာလ 
ဆိုင်ရာခရိုင်များမှ ကိုယ်စားလှယ်အမတ်များကို ရွေးကောက် 
တင်မြှောက်ကြရာ၌ လက်ထောင်၍ ရွေးကောက်ခြင်း ပြုကြ 
သည်။ ၁၈ ရာစုနှစ်တွင်မှ မဲဆန္ဒပေးခြင်း စံနစ်ပေါ်လာသည်။ 

ထိုစဉ်အခါက မဲဆန္ဒပေးသူသည် မဲရုံသို့သွား၍ မိမိ မဲပေးလို 
သော အမတ်လောင်း၏ အမည်ကို လူအများရှေ့တွင် ထုတ်ဖော် 
ပြောရ၏။ ဤသို့ ပြောရခြင်းစံနစ်ကြောင့် လပ်ပေးလပ်ယူပြုခြင်း၊ 
ခြိမ်းခြောက်ခြင်းတို့ ပေါ်ပေါက်ရုံမကဘဲ ရွေးကောက်ပွဲသည် 
လည်း အဓိကရုဏ်းဖြင့် အပြီးသတ်လေ့ရှိ၏။ ၁၈၇၂ ခုနှစ်တွင် 
လျှို့ဝှက် မဲပေးရေး ဥပဒေကို ဗြိတိန်ပြည်၌ ပြဋ္ဌာန်းခဲ့သည်။ 

၁၈၃၂ ခုနှစ် မတိုင်မီက မဲဆန္ဒပေးခွင့်ရှိသူ
လူဦးရေကို အကန့်အသတ်ပြုခဲ့၏။ မြေပိုင်၍ ချမှတ်ထားသော 
နှစ်စဉ် အသားတင် ဝင်ငွေရှိသူများကိုသာ မဲဆန္ဒပေးနိုင်ခွင့်ရှိ၏။
တဖြည်းဖြည်းဖြင့် မဲပေးခွင့်ကို ပြုပြင်ပြောင်းလဲခဲ့ရာ ၁၈၈၄ ခုနှစ် 
နောက်ပိုင်းတွင် အသက် ၂၁ နှစ်ပြည့်သော ယောက်ျားတိုင်း မဲ
ဆန္ဒပေးခွင့်ရ၏။ ဗြိတိသျှ အမျိုးသမီးတို့သည် ၁၉၁၈ ခုနှစ် 
နောက်ပိုင်းတွင်မှ မဲဆန္ဒပေးခွင့်ရကြသည်။

ရုရှ နိုင်ငံကို ဇာဘုရင်တို့ အုပ်စိုးစဉ် ပြည်သူလူထုသည် 
နိုင်ငံအရေးတို့ကို မဲဆန္ဒပေး၍ ဆုံးဖြတ်နိုင်ခွင့် ပြောပလောက်
အောင် မရရှိခဲ့ကြချေ။ ၁၉၁၇ ခုနှစ် အောက်တိုဘာလ 
တော်လှန်ရေး ပြီးသည့်နောက် ဆိုရှယ်လစ် ရုရှနိုင်ငံ 
သဖြစ်လာသောအခါ၌ကား အသက် ၁၈ နှစ်ပြည့်သော 
တိုင်းသူပြည်သား ယောက်ျား မိန်းမ အားလုံးတို့သည်။ လူမျိုး၊ 
ဘာသာ၊ ပညာ၊ စီးပွားရေးအခြေအနေ၊ ဇာတိဂုဏ်၊ 
အရည်အချင်း၊ နေထိုင်ရာဒေသတို့ ကွဲပြားခြားနားမှုကြောင့် 
အကန့်အသတ် မရှိစေဘဲ၊ မဲဆန္ဒပေးခွင့်
ရှိလာသည်။ သို့ရာတွင် ရူးသွပ်သူ၊ တရားရုံးမှ 
ရာဇဝတ်အပြစ်ဒဏ် အပေးခံရသူနှင့် မဲဆန္ဒပေးခွင့်ကို 
ရုပ်သိမ်းခြင်းခံရသူတို့သည်မဲဆန္ဒပေးခွင့် မရှိချေ။ မဲပေးရာ၌ 
လျှို့ဝှက်မဲပေးစံနစ်ကို အသုံးပြု၏။

ကိုးကား
-------

1. ↑  မြန်မာ့စွယ်စုံကျမ်း၊ အတွဲ(၉)
မြန်မာဘာသာဖြင့် သင့်လျော်သော အမည်မရှိသေးသောကြောင့် ဤဆောင်းပါးခေါင်းစဉ်ကို အခြားဘာသာစကား / စာဖြင့် ရေးသားထားခြင်း ဖြစ်သည်။

Squall Leonhart သည် Squaresoft (ယခု Square Enix) မှထုတ်ဝေသော RPG အမျိုးအစားဂိမ်းဖြစ်သည့် *Final Fantasy VIII* ၏ အဓိကဇာတ်ကောင်ဖြစ်သည်။ Squall သည် အခြားသောဂိမ်းများတွင်လည်း ပါဝင်ခဲ့သည်။ ဥပမာအားဖြင့် *Kingdom Hearts* ဂိမ်းစီးရီးတွင် Leon ဟူသော အမည်ဖြင့်ပါဝင်ခဲ့သည်။ Final Fantasy VIII တွင် Squall သည် စစ်ဘက်ဆိုင်ရာအထူးသင်တန်းကျောင်းဖြစ်သော Balamb Garden မှ အသက် ၁၇ နှစ်ရှိ SeeDs ဟုခေါ်သော ကြေးစားစစ်သည်လေးဖြစ်သည်။ ဂိမ်းဇာတ်လမ်းကြောင်းအရ Squall သည် ှQuistis Trepe ၊ Zell Dincht ၊ Selphie Tilmitt ၊ Irvine Kinneas တို့နှင့် ခင်မင်ရင်းနှီးကာ Rinoa Heartilly နှင့်ချစ်ကျွမ်းဝင်ခဲ့သည်။

Squall Leonhart
---------------

|  |  |
| --- | --- |
|  |  |
| Game Series : | Final Fantasy, Kingdom Hearts |
| First Game : | Final Fantasy VIII |
| Designed by : | Tetsuya Nomura |

Information
-----------

|  |  |
| --- | --- |
|  |  |
| Weapon : | Revolver (Gunblade) |
| Limit Break : | Renzokuken |

ကိုးကား
-------
လက်နှစ်ဖက်စလုံးကို နှလုံးသားတည်ရာ ရင်ပတ်ဆီသို့ မြှောက်ချီကာ လက်ဝါးများကို ရှင်ပတ်ဘက်သို့ လှည့်ထားပြီးလျှင် လက်မနှင့် လက်ခလယ်တို့ကို ထိ၍ထားသော လက်ဟန် အနေ အထား ဖြစ်ပေသည်။ 

အသိဉာဏ်ပညာ ဗောဓိဉာဏ်, သဗ္ဗညုတဉာဏ်, သစ္စဉာဏ်, ကိစ္စဉာဏ်, ကတဉာဏ်တည်းဟူသော သဘောတရားများကို ညွှန်ကြားဟောပြလိုသော အနက်ကို ဆောင်ပေသည်။

အချို့ပညာရှိများ၏ အလိုအရ ဤမုဒြာသည် ဓမ္မစက္ကပဝတ္တနမုဒြာ တမျိုးပင် ဖြစ်သည်ဟု ဆိုသည်။ 

ဗာဟုသစ္စမင်္ဂလာ, သိပ္ပမင်္ဂလာ, အတ္တသမာပဏီဓိမင်္ဂလာများကို သဏ္ဌာန်ပုံဟုန် ဆောင်ထားခြင်း ဖြစ်ပေသည်။

အဗ္ဘုတရသနှင့် သန္တရသမျာကို ပေါ်လွင်ထင်ရှားစေသည်။ 

ပညာပါရမီကို အဓိကအားဖြင့် ရည်ညွှန်းထားပေသည်။ ပဋိစ္စသမုပ္ပါဒ်နှင့် ဗောဇ္ဈင်တရားများကို ပဓာနအားဖြင့် ရည်ညွှန်းထားလေသည်။ 

ဉာဏမုဒြာ ပါသော ရုပ်ပွားဆင်းတုကို ကိုးကွယ်ပါက အသိဉာဏ်ပညာ ပွင့်လင်းတိုးပွားခြင်း တရားအဆင့်တက်ခြင်း, ပညာရှိဖြစ်ခြင်း အကျိုးများကို ရရှိနိုင်သည်ဟု တန္တရာယာနကျမ်းများ၌ ဖော်ပြထားပေသည်။

ကိုးကား
-------

1. ↑  DHYANA MUDRĀ
see also Samādhi Mudra, Yoga Mudra.
Tibetan Collections vol. I. p. 25.
F.T. Mysticism. p. 87, pl. 3 Amitabha
IBBS. 87, 193.; Icons T.L. p. 20; DHI. p. 252.; IBI. p. 435.
Mudra, Saunders. p. 85 (JO)in)
OBEP. plate 85 a. Shwehsandaw. plate 309 a.b.c.d. Ananda plate 196 a.b.c.d. Nagayon.
2. 1 2  စဝ်ထွန်းမှတ်ဝင်း မဟာဝိဇ္ဇာ (ရန်ကုန်)၊ မဟာဝိဇ္ဇာဂုဏ်ထူး (ဟားဗဒ်) အထက်တန်း သုတေသန ပညာရှင်ဘွဲ့ (ဟားဗဒ်) ညွှန်ကြားရေးမှူး၊ သုတေသနနှင့် ကျမ်းပြုဌာနခွဲ သာသနာရေး ဦးစီးဌာန။ *မြန်မာ့ရိုးရာ ပဋိမာ သိပ္ပံပညာ*။
ဆစ်ဂမန် ဖရွိုက်
**ဇီးမွန် ဖရွိုက်** (ဂျာမန်: ***Sigmund Freud***) ၁၈၅၆ ခုနှစ်၊ မေလ ၆ ရက်နေ့တွင် မွေးဖွား၍၊ ယဟူဒီမျိုးရိုးမှ ဆင်းသက်သော ဩစတြီးယားနိုင်ငံသားဖြစ်သည်။ ငယ်စဉ်က ဗီယင်းနားမြို့တွင် ပညာသင်ကြားသည်။ ဦးစွာ၌ ဖရွိုက်သည် သိပ္ပံဆိုင်ရာ သုတေသနလုပ်ငန်းကို ဝါသနာ စူးစိုက်ခဲ့သော်လည်း၊ နောင်အခါ၌ကား ဆေးဖက်ဆိုင်ရာ သိပ္ပံပညာကို လိုက်စားခဲ့လေသည်။ နှစ်ပေါင်း အတန်ကြာမျှ ဆရာအမျိုးမျိုးတို့၏ လက်အောက်တွင် သုတေသနပြု၍ ပညာရှာမှီးခဲ့ပြီးနောက်၊ ၁၈၈၁ ခုနှစ်တွင် ဆရာဝန်ဘွဲ့ကို ရရှိသည်။ ငွေရေးကြေးရေးအခက်အခဲများကြောင့် သုတေသနလုပ်ငန်းကို စွန့်လွှတ် ၍၊ နာဗ်ကြောရောဂါကု ဆေးခန်းကို ဖွင့်လှစ်ခဲ့၏။ ၁၈၈၄ ခုနှစ်တွင် ဗီယင်နာမြို့ရှိ ဒေါက်တာဂျိုးဇက် ဗရွိုင်ယာကစိတ်ချောက်ချားရောဂါရသူကို အိပ်မွေ့ချ၍ကုသနိုင်ကြောင်းဖြင့် ဖရွိုက်အား အကြောင်းကြားလိုက်သည်။ ထိုကြောင့် ဖရွိုက်သည် နောက်တစ်နှစ်တွင် ပါရစ်မြို့တော်သို့ သွားရောက်၍၊ နာဗ်ကြောရောဂါကု ဆရာဝန်ကြီး ရှာကိုး၏ လက်အောက်တွင် တစ်နှစ်ကျော်မျှ ပညာသင်ကြားလေ့လာပြီးလျှင်၊ စိတ်ချောက်ချား ရောဂါစသော နာဗ်ကြောဆိုင်ရာရောဂါများကို နည်းသစ်နည်းဆန်းဖြစ်သော စိတ်ပညာနည်းဖြင့် ကုသရန်ကြိုးစားခဲ့သည်။

  

ထိုနောက် ဗီယင်းနားမြို့တော်သို့ ပြန်လာပြီးလျှင်၊ နာဗ်ကြောရောဂါဆိုင်ရာ ပါမောက္ခအဖြစ် ဆောင်ရွက်ယင်း၊ စိတ္တဇရောဂါကုသနည်းကို သင်ကြားပို့ချ၍၊ စိတ်ပညာကို သုတေသနပြုလုပ်ကာ လေ့လာ ဆည်းပူးခဲ့သည်။ ဂျာမန်တို့ ဩစတြီးယားနိုင်ငံကို ချဉ်းနင်းဝင်ရောက်လာသော ၁၉၃၉-ခုနှစ်၌ ဖရွိုက်သည် လန်ဒန်မြို့၌ နေစဉ်၊ တော်ဝင်အသင်းကြီးမှ သူ့အား အသင်းဝင် လူကြီးအဖြစ် အသိအမှတ်ပြုလေသည်။ ၁၉၃၉-ခုနှစ် စက်တင်ဘာလ ၂၄ ရက်နေ့၌ ဖရွိုက် အနိစ္စရောက်လေသည်။

ဖရွိုက်သည် စိတ်ဓာတ်ခွဲနည်းဖြင့် စိတ္တဇရောဂါကုထုံးနည်းကို ကြံဆခဲ့သည်။ ထိုနည်းကို အသုံးပြုရာ၌ ဝေဒနာရှင်ကို စိတ်ရောကိုယ်ပါ လွတ်လွတ်လပ်လပ်နေစေသည်။ သို့မှသာ ဝေဒနာရှင်သည် သူမမှတ်မိသော နောက်ကြောင်းတို့ကို ပြန်လည်သတိရ၍၊ ကုသသူဆရာဝန်အား ရောဂါလက္ခဏာကို ဆန်းစစ်ရာ၌ အကူအညီပေးနိုင်လိမ့်မည်ဖြစ်၏။ ထို့ပြင် ဖရွိုက်သည် လူ့စိတ်နှင့် အိပ်မက်တို့ကို သေချာစွာ လေ့လာလေသည်။ ဖရွိုက်၏ အလို၌ အိပ်မက်မက်ခြင်းဟူသည်မှာ လူတို့၏ အကယ်တန္တု မပြုလုပ်နိုင်ခြင်းကြောင့်သော်လည်းကောင်း၊ မပြုလုပ်အပ်ခြင်းကြောင့်လည်းကောင်း၊ ချုပ်တည်းထားရသည့် ဆန္ဒများကို အိပ်မက်မက်ခြင်းသာ ဖြစ်သည်ဟု ယူဆသည်။ ဖရွိုက်၏ အရေးပါဆုံးသော ရှာဖွေတွေ့ချက်မှာ စိတ်တို့တွင် မသိစိတ်ဟူ၍လည်းရှိသည် ဟူသော အချက်ပင်ဖြစ်၏။ ဖရွိုက်၏ ကာမစ္ဆန္ဒစိတ်ဆိုင်ရာ အယူအဆတို့မှာ စိတ်ပညာရှင်တို့အဖို့ ဝိဝါဒဖြစ်ပွားစေခဲ့သ်။ ဖရွိုက်သည် ကျမ်းအမျိုးမျိုးကို ဂျာမန်ဘာသာ၊ အင်္ဂလိပ်ဘာသာ တို့ဖြင့် ပြုစုခဲ့သည်။ ၁၉၃၉ ခုနှစ်တွင် အနိစ္စမရောက်မီ နောက်ဆုံးပြုစုသွားသော ကျမ်းမှာ  *စိတ်ဓာတ်ခွဲနည်း အခြေပြကျမ်း*  ဖြစ်သည်။

ကိုးကား
-------

1. ↑  မြန်မာ့စွယ်စုံကျမ်း၊ အတွဲ( )
**ဆစ်ဒနီ အော်ပရာ ပြဇာတ်ရုံ** သည် ဩစတြေးလျနိုင်ငံ နယူးဆောက်ဝေးပြည်နယ် ဆစ်ဒနီမြို့ ရှိ ဖျော်ဖြေရာ နေရာ အများအပြားရှိသော ဇာတ်ရုံ တစ်ခု ဖြစ်သည်။ ထို အဆောက်အဦးသည် ၂၀ရာစု၏ အကျော်ကြားဆုံးနှင့် ထူးခြားမှု အရှိဆုံး အဆောက်အဦး စာရင်းတွင် တစ်ခု အပါအဝင် ဖြစ်သည်။

ဒတ်ချ်လူမျိုး ဗိသုကာပညာရှင် ဂျွန်အတ်ဇွန်မှ ဒီဇိုင်းရေးဆွဲခဲ့ပြီး ထိုအဆောက်အဦးကို ၁၉၇၃ ခုနှစ် အောက်တိုဘာ ၂၀ ရက်တွင် တရားဝင် ဖွင့်လှစ်ခဲ့သည်။ ၁၉၅၇ ခုနှစ် နိုင်ငံတကာ ဒီဇိုင်းပြိုင်ပွဲတွင် အတ်ဇွန် အား အနိုင်ရသူ အဖြစ် ရွေးချယ်ခဲ့ပြီးနောက် ထိုအကြံအစည်အား တဖြည်းဖြည်း အကောင်အထည် ဖော်လာခဲ့ခြင်း ဖြစ်သည်။ ပြည်နယ်ဝန်ကြီးချုပ် ဂျိုးဆက်ဖ် ကာဟေး ဦးဆောင်သော နယူးဆောက်ဝေး အစိုးရမှ ၁၉၅၈ ခုနှစ်တွင် စတင်ဆောက်လုပ်ရန် ခွင့်ပြုခဲ့ပြီး အတ်ဇွန်းမှ ဆောက်လုပ်ရေး လုပ်ငန်းများတွင် ဦးစီးညွှန်ကြားခဲ့သည်။ အတ်ဇွန်၏ ဒီဇိုင်းအတိုင်း ဆောက်လုပ်ရန် အတွက် အစိုးရ၏ ဆုံးဖြတ်ချက်မှာ ကုန်ကျငွေနှင့် တည်ဆောက်ချိန် မှန်းချက်ထက် ပိုသွားခြင်း နှင့် ဗိသုကာ နုတ်ထွက်သွားခြင်း အစရှိသော နောက်ဆက်တွဲ အဖြစ်အပျက်များကြောင့် စနိုးစနောင့် ဖြစ်ခဲ့ရသည်။

ကိုးကား
-------

1. ↑  Environment၊ Department of the (23 April 2008)။ World Heritage Places – The Sydney Opera House – World Heritage values (in en)။  10 May 2016 တွင် ပြန်စစ်ပြီး။
2. ↑  Sydney Opera House history။ Sydney Opera House Official Site။
3. ↑  2003 Laureate။ The Hyatt Foundation။  19 December 2015 တွင် ပြန်စစ်ပြီး။
မြန်မာဘာသာဖြင့် သင့်လျော်သော အမည်မရှိသေးသောကြောင့် ဤဆောင်းပါးခေါင်းစဉ်ကို အခြားဘာသာစကား / စာဖြင့် ရေးသားထားခြင်း ဖြစ်သည်။

**Makita Corporation** (တမ်းပလိတ်:Tyo) သည် စက်ကိရိယာများ ထုတ်လုပ်သော ဂျပန်ကုမ္ပဏီတစ်ခု ဖြစ်သည်။ ၁၉၁၅ ခုနှစ် မတ်လ ၂၁ ရက်နေ့တွင် စတင်တည်ထောင်ခဲ့ပြီး ဂျပန်နိုင်ငံ၊ Anjō တွင် အခြေစိုက်သည်။ ဘရာဇီး၊ တရုတ်၊ ဂျပန်၊ မက္ကဆီကို၊ ရိုမေးနီးယား၊ ယူနိုက်တက်ကင်းဒမ်း၊ ဂျာမနီ၊ ဒူဘိုင်း၊ ထိုင်းနှင့် အမေရိကန်ပြည်ထောင်စုတို့တွင် စက်ရုံများ တည်ထောင်ထားသည်။ ၂၀၁၂ ခုနှစ်တွင် နှစ်စဉ် ရောင်းချရမှုမှာ အမေရိကန်ဒေါ်လာ ၂.၉ ဘီလီယံထိ ရှိခဲ့သည်။

သမိုင်းကြောင်း
--------------

Mosaburo Makita သည် Makita Electric Works ကို ၁၉၁၅ ခုနှစ်၊ မတ်လ ၂၁ ရက်နေ့တွင် Aichi စီရင်စုရှိ နာဂိုယာမြို့၌တည်ထောင်ခဲ့သည်။ ပထမကမ္ဘာစစ်ကာလတစ်လျှောက် စီးပွားရေးတိုးတက်မှုကြောင့် လျှပ်စစ်ဓာတ်အား လိုအပ်မှုကြီးထွားလာခြင်းအချိန်ဖြစ်သည်။ ကုမ္ပဏီသည် ပထမဦးဆုံးအဖြစ် အလင်းရောင်သုံးစက်ကိရိယာများ၊ မော်တာများနှင့်ထရန်စဖော်မာများကိုရောင်းချခြင်း နှင့် ပြုပြင်ခြင်းပြုလုပ်သောစက်ရုံငယ်လေးဖြစ်ပြီးအဖွဲ့ဝင် လေး ဦး သာရှိခဲ့သည်။

  

၁၉၃၅ ခုနှစ်တွင် ပထမ ဦး ဆုံးလျှပ်စစ်မီးစက်နှင့်မော်တာများကိုဆိုဗီယက်ယူနီယံသို့တင်ပို့ခဲ့သည်။ ၁၉၃၈ ခုနှစ်တွင် Makita Electric Works, Inc. ကိုတည်ထောင်ခဲ့သည်။ ထိုအချိန်ကကုမ္ပဏီတွင်မတည်ငွေရင်း ယန်း ၁၈၀,၀၀၀၊ စုစုပေါင်းရှယ်ယာ ၃,၆၀၀ နှင့် ၀ န်ထမ်း ၉၄ ဦး ရှိသည်။

၁၉၄၅ ခုနှစ်တွင် လေကြောင်းစီးနင်းမှုကိုရှောင်ရှားရန်အတွက် Anjo-City, Sumiyoshi-Cho (လက်ရှိရုံးချုပ်ရှိရာမြို့) သို့စက်ရုံပြောင်းရွှေ့ခဲ့သည်။

၁၉၅၈ ခုနှစ်တွင် ဂျပန်နိုင်ငံတွင် ပထမ ဆုံးထုတ်ကုန်တစ်ခုဖြစ်သည့် လက်ကိုင်ရွေဘော်စက်များကိုစတင်ထုတ်လုပ်ခဲ့သည်။ ၁၉၅၉ ခုနှစ်တွင် Power Tool Manufacturer အဖြစ်သို့စတင်အသွင်းပြောင်းပြီး လက်ကိုင်ရွေဘော်စက်များကို Australia နိုင်ငံသို့စ၍တင်ပို့ခဲ့သည်။

၁၉၆၉ ခုနှစ်တွင် 6500D Cordless Drill ပထမဦးဆုံး အားပြန်သွင်းနိုင်သော ဘယ်ထရီစွမ်းအင်သုံး ဖောက်စက်ကိုစတင်တီထွင်ခဲ့သည်။

၁၉၇၀ ခုနှစ်တွင် Makita U.S.A Inc အဖြစ် အမေရိကားတွင် စတင်တည်ထောင်ခဲ့ပြီးနောက် ကမ္ဘာနိုင်ငံအတော်များများတွင် စက်ရုံများ ကုမ္ပဏီများဖွင့်လှစ်ခဲ့သည်။ Makita Thiland Manufacturer စက်ရုံကို ၂၀၁၁ ခုနှစ်တွင် တည်ထောင်ခဲ့ပြီး Makita Corporation ၏ နောက်ဆုံး တည်ထောင်သောစက်ရုံတစ်ရုံဖြစ်သည်။

ကိုးကား
-------

1. ↑  Profile။ Makita (2019-03-31)။  2019-08-14 တွင် ပြန်စစ်ပြီး။
2. ↑  A Global Brand။ Makita။ 20 September 2020 တွင် မူရင်းအား မော်ကွန်းတင်ပြီး။  2019-08-14 တွင် ပြန်စစ်ပြီး။
မြန်မာဘာသာဖြင့် သင့်လျော်သော အမည်မရှိသေးသောကြောင့် ဤဆောင်းပါးခေါင်းစဉ်ကို အခြားဘာသာစကား / စာဖြင့် ရေးသားထားခြင်း ဖြစ်သည်။

**Latin Metal** (စပိန်: *Heavy metal en español*) သည် လက်တင်ဂီတ နှင့် heavy metal ၏ မျိုးခွဲတစ်မျိုးဖြစ်သည်။ စပိန်ဘာသာဖြင့် အဆိုများ၊ လက်တင်ဂီတဆိုင်ရာ တူရိယာပစ္စည်းများနှင့် Salsa rhythm များနှင့် လွှမ်းမိုးထားသည်။

သမိုင်းကြောင်း
--------------

ဝေဖန်ရေးဆရာ Robert Christagau ဖော်ပြချက်မှာ ၁၉၇၀ တွင် latin-metal pop မှ ဆင်းသက်လာသည့် Carlos Santana ၏ဂီတကို ရည်ညွန်းထားသည်။ ၎င်းမှာ ဤအမျိုးအစား၏ ရှေ့တော်ပြေးဖြစ်သည်။ Latin metal သည် ၁၉၇၀ နှင့် ၁၉၈၀ မှ စတင်ခဲ့သည်။ Latin America မှ နိုင်ငံများစွာ စတင်ခဲ့သည်။ ၁၉၉၀ တွင် အမေရိကန်မှ "latin explosion" မှ အကျိုးအမြတ်များရရှိခဲ့သည်။ ဝေဖန်ရေးဆရာများ ယှဉ်ပြိုင်ခဲ့သည်။ Ricky Martin-style pop နှင့် metal ကွာဟချက်သည် latin metal အမြတ်အစွန်းရရှိခြင်းအတွက် အလွန်ကျယ်ပြန့်လွန်သည်။ ၁၉၉၀ မှ မှတ်တမ်းကုမ္ပဏီများ latin pop တိုးတက်မှုမှ အမြတ်အစွန်းရှာခဲ့တုန်းမှ Grita Records labelမှ latin metal တီးဝိုင်းများမှ Metalo တစ်ပေါင်းတည်းစုစည်းခြင်းသည် သက်သေခံဖြစ်သည်။ ၎င်းထဲတွင် Ill Ninoနှင့် Puya တို့၏သီချင်းများ ပါဝင်သည်။ ၁၉၉၀ တီးဝိုင်းထဲတွင် Sepultura နှင့် Soulfly တို့ပါဝင်ပြီး ဤအမျိုးအစားထဲမှ အရင်လူတို့မှ ကိုးကားထားသည်။ အမေရိကန်တွင် Ill Nino သည် ဤအမျိုးအစားထဲမှ ကျွမ်းကျင်ပိုင်နိုင်သူအဖြစ် လူသိများသည်။ သူတို့၏ ပထမဆုံး albumများ စီးပွားရေးအရ အောင်မြင်ခဲ့သည်။ သာဓကအဖြစ် ဆန်အန်တိုနီယို နယ်ပယ်တွင် radio ဖြင့်လွှင့်ခဲ့သည်။

Latin metal သည် Ill Nino, Puya, Nonpoint တို့ Active Rock Charts တွင် Top 10 နှင့် 20 single များ ရပ်တည်မှုနှင့်အတူ mainstream ကမ္ဘာထဲသို့ ဝင်ရောက် ရပ်တည်နိုင်ခဲ့သည်။

| * ရှု
* ပြော
* ပြင်
ဟဲဗီးမက်တယ်လ် |
| --- |
| အမျိုးအစားကွဲများ | 
* Alternative metal
* Avant-garde metal
* Black metal
* Blackgaze
* Cello metal
* Celtic metal
* Christian metal
* Crossover thrash
* Crust punk
* Dark metal
* Deathgrind
* Death metal
* Death 'n' roll
* Deathcore
* Death-doom
* Djent
* Doom metal
* Drone metal
* Extreme metal
* Folk metal
* Funk metal
* Glam metal
* Goregrind
* Gothic metal
* Grindcore
* Groove metal
* Industrial metal
* Latin metal
* Mathcore
* Medieval metal
* Melodic death metal
* Melodic metalcore
* Metalcore
* National Socialist black metal
* Neoclassical metal
* Nu metal
* Pagan metal
* Pirate metal
* Pornogrind
* Post-metal
* Power metal
* Progressive metal
* Rap metal
* Red and Anarchist black metal
* Sludge metal
* Speed metal
* Stoner metal
* Symphonic black metal
* Symphonic metal
* Technical death metal
* Thrash metal
* Traditional heavy metal
* Unblack metal
* Viking metal

 |
ဆားထုံဆရာတော်သည် မုံရွာအနီး မောင်းထောင်ကြီးရွာ၌ အဖဦးခိုင်၊ အမိဒေါ်ညှာ
တို့မှ ကောဇာသက္ကရာဇ် ၉၁၈-ခု၊ တန်ဆောင်မုန်းလဆန်း(၅) ရက်၊ တနင်္လာနေ့တွင် ဖွားမြင်ခဲ့ပေသည်။
ငယ်မည်မှာ မောင်ခုန်ဟူသတည်း။

မောင်ခုန်သည် အသက် ၂ဝ-ပြည့်၍ ရဟန်းပြုသည်တွင် ဘွဲမည်မှာ သျှင်ကဝိန္ဒဖြစ်၏။
နောင်အခါတွင် မုံရွာမြို့တောင်ဘက် ခုနစ်မိုင်ကွာသော ချက်တွင်းဖြစ် အနောက်ဘက်ကမ်းမှ
ဆားထုံရွာ (ယခု ဆားထုံး) တွင် သီတင်းသုံးနေတော်မူသောကြောင့် ဆားထုံဆရာတော်ဟု
တွင်သည်။

ဆားထုံဆရာတော်သည် ပုတ္တောဝါဒပျို့နှင့် ပရိတ်ကြီးဋီကာကို ရေးသား ပြုစုတော်မူခဲ့
၏။ ရှေးရှေးသော စာပေတို့၌ ပုတ္တောဝါဒပျို့ကို တောင်တွင်းဆရာတော် ခင်ကြီးဖျော် ရေးသား
သည်ဟု အဆိုပြုကြ၏။ သို့ရာတွင် ပုတ္တောဝါဒပျို့ အပိ်ုဒ် ၁၇-၌-

> ထုံးဟောင်းနည်းနာ၊ အဖြာဖြာကို၊ သိသာစေလို၊ ကဗျာချိုနှင့်၊ ဆိုအံ့သောငှာ၊ ဆား
> 
> 
> ထုံရွာ၏၊ ဒိသာတောင်စောင်း၊ စဉ်းငယ်ရှောင်းသည်၊ ချောင်းရှေ့ဘက်ကမ်း၊ ပန်းကားဝေဝေ၊
> 
> 
> သီးမျိုးထွေ၍၊
> 
> 

စသည်ဖြင့် ရေးစပ်ထားရာ ဆားထုံဆရာတော် ရေးသားကြောင်း ခိုင်မာစွာ သိရှိရပေသည်။

ဖော်ပြပါ အဖွဲ့များကို နှိုင်းယှဉ်ကြည့်ရာ၌  *ဆားထုံရံရွွာာ၏*  ဟုလည်းကောင်း၊ *ဆား*
တုံရွာ၏  *ဟုလည်းကောင်း အမျိုးမျိုး တွေ့ရှိရသည်။ သို့ဖြစ်၍ ယခုခေါ်ဝေါ်နေသော*
ဆားထုံးဟူသည့် ဝေါဟာရနှင့် အနီးစပ်ဆုံး ဖြစ်သော ဆားထုံကိုသာ အတည်ပြု၍ ဖော်ပြအပ်
ပေသည်။ အခြားစာပေများ၌ကား ' ဆားတုံဆရာတော် ' ဟု ရေးသားကြသည်။

ဆရာတော် ပျံလွန်တော်မူသည့် သက္ကရာဇ် အမှတ်အသားကိုကား မတွေ့ရသေးဘဲ

ကိုးကား
-------

1. ↑   ရဟန်းစာဆိုတော်များ အတ္ထုပ္ပတ္တိ၊ ရေးသားသူ ဘုန်းနွယ်(ရေစကြို)၊ အရှင်ဧသိက(ဘုန်းနွယ်) စာပေရောင်ခြည်ကျောင်း၊ အောင်မြေသာသူဌေးတိုက် ရေစကြိုမြို့။

ဆက်လက်လေ့လာရန်
--------------

၁) မြန်မာစာပေအထွေထွေ၊ စာဆိုတော်များ အတ္ထုပ္ပတ္တိ၊ ကဗျာ့ပန်းကုံး၊ ဆုံးမစာပေါင်းချုပ်၊
**ကင်းခြေများ** သို့မဟုတ် **စင်တီပိဒ်** (အင်္ဂလိပ်: Centipede) ကို အပူပိုင်းဒေသများ၌ အတွေ့ရများသည်ဖြစ်ရာ ဗြိတိန်ကဲ့သို့ သမပိုင်းနိုင်ငံတွင် ကင်းခြေများ အငယ်စားအနည်းငယ်မျှကိုသာ တွေ့ရှိရသည်။ ဗြိတိန်နိုင်ငံ၌ရှိသော ကင်းခြေများသည် ခြံဥယျာဉ်အတွင်း၌ စိုက်ပျိုးထားသောအပင်များကို ကိုက်ဖြတ်ဖျက်ဆီးမည့် ပိုးကောင်မွှားကောင်တို့အား သတ်ဖြတ်စားတတ်ကြသဖြင့် ခြံဥယျာဉ် စိုက်ပျိုးလုပ်ကိုင်သူတို့၏ မိတ်ဆွေကောင်းများသဖွယ် ဖြစ်ကြသည်။

ကင်းခြေများအကြီးစားတို့ကို အနောက်အိန္ဒိယကျွန်းစုနှင့် တောင်အမေရိကတိုက်တို့တွင်တွေ့ရ၍ အချို့မှာ ၁၈ လက်မမျှ ရှည်လျားကြသည်။ ကင်းခြေများသည် အလွန်ရက်စက်ကြမ်းကြုတ်သည့်အလျောက် ပိုးမွှားများ၊ တိရစ္ဆာန်ငယ်များနှင့် ငှက်ကလေးတို့ကို အဆိပ်ဆူးများဖြင့် ထိုးသတ်ပြီးမှ စားသောက်လေ့ရှိသည်။ ယင်း၏ အဆိပ်ဒဏ်မှာ ပြင်းထန်လွန်းသဖြင့် တိရစ္ဆာန် အချို့ကို သေစေနိုင်သည့်အပြင်၊ ကင်းခြေများ ထိုးမိလျှင် လူတို့ပင် မချိမဆန့်ခံရတတ်သည်။

ကင်းခြေများ၏ကိုယ်မှာရှည်၍ အဆစ်အပိုင်း မြောက်မြားစွာရှိသည်။ အဆစ်အပိုင်းတစ်ခုစီတွင် ခြေ ၂ ချောင်းကျ ပါရှိရာ၊ ခြေထောက်ပေါင်းများစွာရှိသောကြောင့် ကင်းခြေများဟု အမည်မှည့်ခေါ်ထားသည်။ ကင်းခြေများတစ်မျိုးနှင့်တစ်မျိုးတွင် ကိုယ်အဆစ်အပိုင်းအရေအတွက်ချင်း မညီကြသဖြင့် ခြေထောက်အရေအတွက်မှာလည်း ကွာခြားကြသည်။ သို့ရာတွင် များသောအားဖြင့် ကင်းခြေများ၌ ကိုယ်အဆစ်အပိုင်း ၂၃ ပိုင်းခန့်ရှိတတ်သည်။ ကင်းခြေများတို့ကဲ့သို့ ပိုးနသန်ကောင်များ၌ လည်း ခြေချောင်းများစွာရှိသည်။ သို့သော် ကင်းခြေများလောက် မဖျတ်လတ်ချေ။ ကင်းခြေများတွင် ခေါင်းပိုင်းရှိ ရှေ့ဆုံးခြေထောက်အစုံမှာ အဆိပ်ဆူးများဖြစ်သည်။ ဦးခေါင်းပေါ်တွင်ရှိသော အာရုံမှင်ရှည်များသည် အစဉ်သဖြင့်လှုပ်ရှားလျက်ရှိ၍ ကင်းခြေများသည် ထိုအာရုံမှင်ကို မျက်စိသဖွယ်အသုံးပြုသည်။ 

Close-up of the tail-like rear pair of legs of a centipede Underside of *Scolopendra cingulata*, showing the forcipules

ကိုးကား
-------

1. ↑  မြန်မာ့စွယ်စုံကျမ်း၊ အတွဲ(၁)

|  |  |
| --- | --- |
| Taxon identifiers | 
* Wikidata: Q43447
* Wikispecies: Chilopoda
* ADW: Chilopoda
* AFD: Chilopoda
* BOLD: 75
* BugGuide: 20
* EoL: 576
* EPPO: 1CHILC
* Fauna Europaea: 11598
* Fauna Europaea (new): cfb2a34c-02db-456e-9df7-e54ae2db0e9c
* Fossilworks: 205077
* GBIF: 360
* iNaturalist: 49556
* IRMNG: 1272
* ITIS: 154400
* NCBI: 7540
* NZOR: bfeb0fc2-3644-4262-aed2-81ed7d35351c
* Plazi: 09C4D4DA-57F1-9FFD-C699-D3B9CD7D1E67
* uBio: 8327591
* WoRMS: 1304

 |

|  |  |
| --- | --- |
| Authority control | 
* LCCN: sh85021859
* GND: 4160805-7
* NDL: 00567893
* NKC: ph361968

 |
ဟော်ဘုရားကျောင်း 
**ဟော်ဘုရားကျောင်း** (လာအို: ຫໍພຣະແກ້ວ) သည် လာအိုနိုင်ငံ၊ ဗီယန်ကျန်းရှိ ဝတ်ပြုရာ ဘုရားကျောင်းဆောင် ဖြစ်သည်။ ဝတ်သိသက္က၏ အရှေ့တောင်ဘက်၊ ဆဿသီရပ်လမ်းပေါ်တွင် ရှိသည်။ မြဘုရားအား ထားရန် ၁၅၆၅ ခုတွင် ဆောက်သည်။ ဘုရားကို ထိုင်းတို့ ယူသွားပြီးနောက် ကျောင်းဆောင်အလုံးသာ ကျန်ခြင်း ဖြစ်သည်။ စစ်ဒဏ်ကြောင့် အကြိမ်ကြိမ် ပြန်ဆောက်ရသည်။ ယခုမူ အတွင်းပိုင်းတွင် ဘာသာရေးဆိုင်ရာပြတိုက်နှင့် အရောင်းပြခန်းအဖြစ် ခင်းကျင်းထားသည်။

သမိုင်း
-------

 ရပ်တော်မူ ရုပ်ပွား 
နေပြည်တော်အား လွမ်ပရာဘွမ်မှ ဗီယင်ကျန်းသို့ ပြောင်းရွှေ့ပြီးနောက် ၁၅၆၅-၆၆ တွင် ဘုရင် ဆဿသီရပ်က ဆောက်သည်။ နန်းတော်မြေတွင် မြဘုရားထားရန် ဆောက်ခြင်း ဖြစ်သည်။ ဇင်းမယ် (ယခု ချင်းမိုင်) မှ မြဘုရားကို ပင့်လာခြင်း ဖြစ်သည်။ ဘုရားကျောင်းဆောင်အဖြစ်သာ သုံးသဖြင့် သီတင်းသုံးသော ဘုန်းကြီးမရှိ။ မြဘုရားမှာ ထိုကျောင်းဆောင်တွင် နှစ် ၂၀၀ ကျော် စံနေသော်လည်း ၁၇၇၉ ခုတွင် (လက်ရှိ စက္ကီမင်းဆက်နှင့် ထိုင်းနိုင်ငံကို တည်ထောင်သူ) ထိုင်းဗိုလ်ချုပ် ချောင်ဖယားစက္ကီက ဗီယင်ကျန်းကို သိမ်းရပြီးနောက် ဘုရားကို သုဝဏ္ဏဘူမိသို့ ပင့်သွားသည်။ ကျောင်းဆောင်ကိုလည်း ဖျက်ဆီးသွားသည်။ ယခု ထိုဘုရားမှာ ဘန်ကောက်မြို့၊ ဝတ်ဘုရားကျောင်း၌ ရှိနေပြီး ထိုင်းဂုဏ်ဆောင် ဖြစ်နေသည်။ 

ဆုံးသွားသော ဘုရားအစား ဆင်းတုသစ်ထည့်ကာ ၁၈၁၆ ခုတွင် ကျောင်းဆောင်ကို ပြန်တည်သည်။  သို့သော် ထိုင်းတို့အား ပုန်ကန်သည့် ၁၈၂၈ ခုတွင် ကျောင်းဆောင် ထပ်ဖျက်ခံရသည်။ မြို့အလုံးလည်း ဖျက်ဆီးခံရသည်။ ပြင်သစ်အင်ဒိုချိုင်းနား ကိုလိုနီခေတ်တွင် ၁၉၃၆ မှ ၁၉၄၂ အကြား လူးဝစ် ဒီလပို၏ ဓာတ်ပုံများကို မှီး၍ ပြင်သစ်တို့က ကျောင်းဆောင်ကို ပြန်တည်သည်။ မူလအပျက်ပုံကို အခြေခံကာ မွမ်းမံခြင်း ဖြစ်သည်။ ယခင်အဆောက်အဦကို အခြေခံသော်လည်း ပုံစံမှာ ၁၉ ရာစု ထိုင်းဗိသုကာလက်ရာနှင့် ပိုဆင်သည်။ ၁၉၇၀ ဝန်းကျင်တွင် ကျောင်းဆောင်ကို ပြတိုက်အဖြစ် ပြောင်းလိုက်သည်။  ၁၉၉၃ တွင် အကြီးစားမွမ်းမံမှု လုပ်သေးသည်။

အခင်းအကျင်း
-----------

 ကြေးဆင်းတုများ 
ဟော်ဘုရားကျောင်းကို လာအိုတို့၏ ဘာသာရေးအနုပညာလက်ရာများကို တွေ့နိုင်သည့် အကောင်းဆုံးနေရာများအနက် တခုဖြစ်သည်။ ကျောင်းစင်္ကြန်တွင် ဆင်းတုအချို့ ထားသည်။ ၆ ရာစုမှ ၉ ရာစုကြား ကျောက်ဆင်းတုများအပြင် နောက်ပိုင်းရာစုတို့မှ ထိုင်တော်မူ၊ ရပ်တော်မူ ကြေးဆင်းတုများလည်း ရှိသည်။  ဆင်းတုအများစုမှာ သိမ်ထဲတွင် ဖြစ်သည်။ သိမ်ကို ဘာသာရေးအခမ်းအနားများ ကျင်းပရန်လည်း သုံးသည်။ သိမ်အဝင်ရှိ ထွင်းတံခါးတို့မှာ မူလဗိမာန်မှ တံခါးရွက်များ ဖြစ်သည်။ ထိုင်းမှ မြဘုရားပုံတူ ထုထားသော ဆင်းတုလည်း ရှိသည်။  မြဘုရားတင်သည့် ပုလ္လင်၊ ခမာလက်ရာများ၊ သစ်သားပန်းပုများ၊ ကြေးဝါဖားစည်နှင့် ထန်းရွက်ပေါ်တွင် ရေးသော ဘုရားစာများ ရှိသည်။ 

အဆောက်အဦကို ဥယျာဉ်ပြင်၌ ထားပြီး ထိုဥယျာဉ်၌ ပြထားသော ပစ္စည်းများအနက် တခုမှာ အိုးခင်းဟု နာမည်ကြီးသော ရှိန်းကောင်းကုန်းပြင်မြင့်မှ ရသည့် နှစ် ၂၀၀၀ သက်တမ်းရှိ ကျောက်အိုး ဖြစ်သည်။

ပြခန်း
------

* သစ်ထွင်းတံခါးသစ်ထွင်းတံခါး
* ဟော်ဘုရားကျောင်းလာသည့် ဘုန်းတော်ကြီးဟော်ဘုရားကျောင်းလာသည့် ဘုန်းတော်ကြီး
* ထိုင်ကိုယ်တော်ထိုင်ကိုယ်တော်
* လှေကားလက်ရန်းမှ နဂါးရုပ်များလှေကားလက်ရန်းမှ နဂါးရုပ်များ
* ရှေ့မြင်ကွင်းရှေ့မြင်ကွင်း

ပြင်ပလင့်များ
-------------

* ဟော်ဘုရားကျောင်းပြတိုက် Archived 10 September 2015 at the Wayback Machine.

ကိုးကား
-------

1. ↑  Vientiane Municipality။ Official Website of Lao Tourism။  2 December 2012 တွင် ပြန်စစ်ပြီး။
2. ↑  *Vientiane: Transformations of a Lao landscape*။ Taylor & Francis Ebooks။
3. 1 2  *Laos*။
4. ↑  Ho Phra Keo။
5. ↑  Wat Ho Phra Keo in Vientiane။ *Visit Laos*။
6. ↑  Haw Phra Kaew။ *Renown Travel*။
မြန်မာဘာသာဖြင့် သင့်လျော်သော အမည်မရှိသေးသောကြောင့် ဤဆောင်းပါးခေါင်းစဉ်ကို အခြားဘာသာစကား / စာဖြင့် ရေးသားထားခြင်း ဖြစ်သည်။

စီးပွားရေးလုပ်ငန်းနယ်ပယ်တစ်ရပ်တွင် ဂရပ်ဖစ်ပုံဖော်ချက်များ ဖန်တီးပေးရန် ဒီဇိုင်းပုံစံ ထုတ်ထားသော အထူးဂရပ်ဖစ် ပရိုဂရမ်များ ဖြစ်သည်။ စီးပွားရေးလုပ်ငန်းများသည် ဂရပ်ဖစ်ပစ္စည်း(တခါတရံတွင် ဇယားများ၊ ဂရပ်ဖစ်များကို ရည်ညွှန်းသည်) အနည်းအကျဉ်းမျှသာ လိုအပ်သည်ဟု ယင်းပရိုဂရမ်များက ယူဆထားကြသည်။ ဂရပ်ဖစ်ပုံများ( graph image)၊ text ဇယားများ(Text Table)၊ ဖွဲ့စည်းပုံဇယားများ (Organization chart) ၊ ကုန်စည်စီးဆင်းမှု ဂရပ်များ (Chart) စသည်တို့ဖြစ်သည်။ Business presentation graphic တွင် အချက်အလက်နှင့် ကိန်းဂဏန်းများအား မည်ကဲ့သို့ ဖော်ပြလိုသည်ကို သတ်မှတ်ပေးရသည်။ ကျန်သည့် အပိုင်းကို ဂရပ်ဖစ်ပရိုဂရမ်များက တာဝန်ယူပြီး သတ်မှတ်ထားသည့် ဂရပ်များ၊ ဇယားများရေးဆွဲပေးသည်။ ထို့နောက်တွင် မိမိအနေဖြင့် ကိုယ်ပိုင်အသုံးပြုရန် ဂရပ်များ၊ ဇယားများကို ပိုမိုကောင်းမွန်အောင် ဖန်တီးယူနိုင်သည်။ Business presentation graphics များစွာတွင် disk ပေါ်မှ ဖိုင်များကို အထူးဆောင်ရွက်မှုနယ်ပယ်ဆီသို့ ပို့ပေးပြီး ဆလိုက်ကားချပ်များ (slide) အဖြစ် ဖန်တီးယူနိုင်သည်။ မိမိအနေဖြင့် slide projector (ဆလိုက်ကားပြစက်) အသုံးပြုပြီး ဆလိုက်ပုံများကို ဖော်ပြပေးနိုင်သည်။ ဘက်စုံလူထုဆက်သွယ်ရေး PC များ ပေါ်လာသည့်အခါတွင် business presentation ပရိုဂရမ်များစွာသည် အသုံးပြုသူ၏ ဂရပ်ဖစ် ပုံဖော်ချက်များတွင် အသုံနှင့် လှုပ်ရှားမှုများကို ဖြည့်စွက်ပေးလာကြသည်။ ဤလုပ်ငန်းနယ်ပယ်တွင် လက်ရှိနည်းပညာမှာ အလျင်အမြန်တိုးတက်နေပါသည်။
**ဆစ်ဆရို မအူရအဧဆစ်** (ပေါ်တူဂီ - "Cicero Moraes" ၊ နိုဝင်ဘာလ 13 ရက်၊ 1982) သည် မှုခင်းဆေးပညာ မျက်နှာ ပြန်လည်ပုံဖော်တည်ဆောက်မှု၊ နှင့် လူသားနှင့် တိရစ္ဆာန် ခန္ဓာကိုယ်အစိတ်အပိုင်းအတု ပုံစံတူပြုလုပ်ခြင်းတို့တွင် အထူးပြုထားသော ဘရာဇေး 3D ဒီဇိုင်နာတစ်ဦး ဖြစ်ပေသည်။

  

၎င်းသည် စပိန်သခင်၊ Padua ၏ သူတော်စင် အန်တိုနီ (Saint Antlhony) နှင့် သူတော်စင် ဗယ်လင်တိုင်း (Saint Valentine) တို့ကဲ့သို့သော ဘာသာရေးပိုင်း နှင့် သမိုင်းဝင် ပုဂ္ဂိုလ်များစွာ၏ မျက်နှာများအား ပြန်လည်ပုံဖော်တည်ဆောက်ရန် တာဝန်ယူခဲ့သည်။

  

တိရစ္ဆာန်ဆေးပညာနယ်ပယ်တွင်မူ ၎င်းသည် ခွေး၊ ငန်း၊ ကော့ယင်ငှက်၊ ကြက်တော နှင့် လိပ်တို့ အပါအဝင် အမျိုးမျိုးသော တိရစ္ဆာန်များအတွက် ကိုယ်အင်္ဂါအတုများအား ဒီဂျစ်တယ်ပိုင်း ဒီဇိုင်းရေးဆွဲ၍ ပုံစံတူပြုလုပ်ခဲ့သည်။

ကိုးကား
-------

1. ↑   Saint Anthony of Padua: His face
2. ↑   Archived 19 November 2019 at the Wayback Machine. 3D နည္းပညာနဲ႕ ပုံေဖာ္ရာမွာေတြ႕ရွိရတဲ့ သူေတာ္စင္ ဗယ္လင္တိုင္းရဲ့ရုပ္ပုံ
3. ↑   ဒဏ္ရာရထားတဲ့ ၾကက္တူေရြးကို 3D ပရင္တာထုတ္ ႏႈတ္သီးအစားထိုး တပ္ဆင္ေပးခဲ့
4. ↑   ကမာၻ႔ပထမဆုံး လိပ္အခြံကို 3D နည္းပညာနဲ႔ ဖန္တီးကာ လိပ္ကေလးကို ကယ္ဆယ္ႏိုင္ခဲ့